**Rámcová kúpna zmluva č. 162/23/EUS**

**(ďalej len ako „zmluva“)**

uzatvorená medzi zmluvnými stranami:

**eustream, a.s.**

a

**…………………**

# Obsah

[Obsah 2](#_Toc147913287)

[Zmluvné strany 3](#_Toc147913288)

[I. Predmet zmluvy 5](#_Toc147913289)

[II. Spôsob uzatvárania čiastkových zmlúv 5](#_Toc147913290)

[1. Rámcová zmluva 5](#_Toc147913291)

[2. Čiastková zmluva 6](#_Toc147913292)

[III. Podmienky plnenia zmluvy 7](#_Toc147913293)

[1. Miesto a čas dodania 7](#_Toc147913294)

[2. Podmienka dodania 7](#_Toc147913295)

[3. Prechod nebezpečenstva škody a vlastníctva 7](#_Toc147913296)

[4. Povinnosti a práva predávajúceho 8](#_Toc147913297)

[5. Sprievodná dokumentácia tovaru 9](#_Toc147913298)

[6. Povinnosti a práva kupujúceho 10](#_Toc147913299)

[7. Inšpekcia vo výrobnom závode 10](#_Toc147913300)

[8. Značenie, balenie a doprava tovaru 11](#_Toc147913301)

[9. Prevzatie tovaru kupujúcim 12](#_Toc147913302)

[10. Solidárne práva a záväzky 13](#_Toc147913303)

[IV. Cena a platobné podmienky 13](#_Toc147913304)

[1. Cena 13](#_Toc147913305)

[2. Platobné podmienky 13](#_Toc147913306)

[3. Podmienky vydávania a prijímania elektronických faktúr 16](#_Toc147913307)

[V. Daňové náležitosti 17](#_Toc147913308)

[VI. Záruka a zodpovednosť za vady tovaru, náhrada škody 21](#_Toc147913309)

[1. Záruka a zodpovednosť za vady 21](#_Toc147913310)

[2. Náhrada škody 24](#_Toc147913311)

[VII. Zmluvné sankcie 24](#_Toc147913312)

[VIII. Okolnosti vylučujúce zodpovednosť 24](#_Toc147913313)

[IX. Odstúpenie od zmluvy a vypovedanie zmluvy 26](#_Toc147913314)

[1. Odstúpenie od zmluvy 26](#_Toc147913315)

[2. Vypovedanie zmluvy 27](#_Toc147913316)

[X. Uplatňované právo a riešenie sporov 27](#_Toc147913317)

[XI. Záverečné ustanovenia 27](#_Toc147913318)

[1. Platnosť a účinnosť zmluvy 27](#_Toc147913319)

[2. Neúčinné ustanovenia 28](#_Toc147913320)

[3. Písomná forma 28](#_Toc147913321)

[4. Jazyk zmluvy 28](#_Toc147913322)

[5. Osobitné ustanovenia 28](#_Toc147913323)

[6. Kontrola exportu 30](#_Toc147913324)

[7. Ochrana dôverných informácií 30](#_Toc147913325)

[8. Uplatňovanie práv 33](#_Toc147913326)

[Zoznam príloh: 33](#_Toc147913327)

# Zmluvné strany

|  |  |
| --- | --- |
| 1. **Kupujúci** | **eustream, a.s.** |
| Sídlo: | Votrubova 11/A, 821 09 Bratislava, Slovenská republika |
| Zapísaný v: | Obchodnom registri Mestského súdu Bratislava III,  Oddiel: Sa, Vložka č.: 3480/B |
| Zastúpený: |  |
| IČO: | 35 910 712 |
| IČ DPH: | SK2021931175 |
| DIČ | 2021931175 |
|  |  |
| Bankové spojenie I: | VÚB, a.s., Bratislava |
| Číslo účtu: | 110153/0200 |
| SWIFT (BIC): | SUBASKBX |
| IBAN: | SK72 0200 0000 0000 0110 1153 |
|  |  |
| Bankové spojenie II: | Tatra banka, a.s., Bratislava |
| Číslo účtu | 2935700511/1100 |
| SWIFT (BIC): | TATRSKBX |
| IBAN: | SK78 1100 0000 0029 3570 0511 |
|  |  |
| Kontaktná osoba vo veciach zmluvných:  Kontaktná osoba vo veciach  technických: | Ing. Viliam Križan, vedúci obstarávania, logistiky a služieb;  Ing. Lívius Lisý, vedúci potrubných systémov; |
|  |  |

(ďalej len „**kupujúci**“)

|  |  |
| --- | --- |
| 1. **Predávajúci** |  |
| Sídlo: |  |
|  |  |
| Zapísaný v: |  |
| Zastúpený: |  |
| IČO: |  |
| IČ DPH: |  |
| DIČ |  |
|  |  |
| Bankové spojenie I.: |  |
| Číslo účtu: |  |
| SWIFT (BIC): |  |
| IBAN: |  |
| Kontaktná osoba vo veciach zmluvných:  Kontaktná osoba vo veciach  technických: |  |
|  |  |

(ďalej len “**predávajúci**“)

(kupujúci a predávajúci ďalej spoločne označovaní ako „**zmluvné strany**“)

# Predmet zmluvy

1. Predávajúci sa zaväzuje dodať kupujúcemu guľové uzávery dimenzie: [**spresní kupujúci a predávajúci pred podpisom zmluvy]** na použitie pre vysokotlakové plynovody za podmienok dohodnutých v tejto zmluve (ďalej len „**tovar**“).
2. Podrobná technická špecifikácia tovaru je uvedená v prílohe č. 1 – Technicko–dodacie podmienky Guľové uzávery pre vysokotlakové plynovody DN 300 – DN 1400 a v prílohe č. 2 – Technicko–dodacie podmienky Pohony na guľové uzávery pre vysokotlakové plynovody DN 300 – DN 1400 (ďalej len „**TDP**“), ktoré tvoria neoddeliteľnú súčasť tejto zmluvy a sú pre predávajúceho záväzné (ďalej spolu označované aj ako „**špecifikácie**“).
3. Predávajúci je povinný dodávať kupujúcemu tovar podľa tejto zmluvy len na základe individuálnej čiastkovej zmluvy uzavretej spôsobom podľa článku II. tejto zmluvy (ďalej len „**čiastková zmluva**“).
4. Predávajúci je povinný dodať kupujúcemu tovar v dimenziách a množstvách spolu s prípadným príslušenstvom, ako je špecifikovaný v príslušnej čiastkovej zmluve.
5. Súčasťou predmetu zmluvy sú aj nasledovné povinnosti predávajúceho:
6. Zabezpečiť na vlastné náklady dopravu tovaru do miesta dodania podľa bodu 1 článku III. tejto zmluvy;
7. Dodať kupujúcemu sprievodnú dokumentáciu k tovaru podľa bodu 5 článku III tejto zmluvy, a to najmenej v rozsahu podľa TDP a platných právnych predpisov (ďalej len „**sprievodná dokumentácia**“);
8. Uviesť tovar do prevádzky podľa platných právnych predpisov;
9. Zaškolenie prevádzkového personálu kupujúceho na obsluhu a ovládanie pohonov;
10. Záväzok predávajúceho možno považovať za splnený, ak predávajúci splní všetky svoje zmluvné povinnosti v súlade s touto zmluvou a príslušnou čiastkovou zmluvou, najmä (ale nie však výlučne) dodá kupujúcemu tovar v dohodnutom množstve, kvalite, mieste a termíne a doručí mu včas kompletnú a úplnú sprievodnú dokumentáciu.
11. Kupujúci sa zaväzuje tovar dodaný v súlade s touto zmluvou a príslušnou čiastkovou zmluvou od predávajúceho prevziať a zaplatiť za takto dodaný tovar dohodnutú kúpnu cenu.

# Spôsob uzatvárania čiastkových zmlúv

1. **Rámcová zmluva**
   1. Zmluvné strany berú na vedomie, že táto zmluva sa považuje za rámcovú kúpnu zmluvu.
   2. Predávajúci ďalej berie na vedomie, že účastníkmi rámcovej kúpnej zmluvy môžu byť aj tretie strany, s ktorými kupujúci individuálne uzavrel rámcovú kúpnu zmluvu formou osobitnej zmluvy na základe toho istého postupu zadávania zákazky, v rámci ktorého bola uzavretá aj táto zmluva.
   3. Podmienky rámcovej kúpnej zmluvy sú rovnaké pre všetkých jej účastníkov.
   4. Plnenie tejto rámcovej kúpnej zmluvy sa bude realizovať na základe jednotlivých čiastkových zmlúv, ktoré bude kupujúci uzatvárať s predávajúcim podľa svojich potrieb na základe výsledkov elektronických dopytov (ďalej len „**e-dopyt**“), ktorých súčasťou môžu byť aj online elektronické aukcie (ďalej len „**e-aukcia**“).
2. **Čiastková zmluva** 
   1. Kupujúci je oprávnený doručiť predávajúcemu kedykoľvek po dobu trvania tejto zmluvy návrh na uzavretie čiastkovej zmluvy (ďalej aj ako “**objednávka**“), ktorý musí obsahovať minimálne:
3. číslo objednávky a dátum jej vystavenia,
4. označenie zmluvných strán,
5. označenie tejto zmluvy,
6. špecifikáciu tovaru (názov, druh a množstvo tovaru) vrátane jeho príslušenstva,
7. uvedenie tovaru do prevádzky v zmysle platných právnych predpisov (ak sa požaduje),
8. termín dodania tovaru,
9. miesto dodania tovaru,
10. cenu tovaru,
11. školenie na pohony (ak sa požaduje).
    1. Zmluvné strany sa dohodli, že objednávka kupujúceho bude vystavená elektronicky. Za objednávku vystavenú a doručenú predávajúcemu elektronicky sa pre účely tejto zmluvy považuje objednávka kupujúceho naskenovaná vo formáte PDF (prípadne v inom všeobecne dostupnom grafickom formáte – napr. jpg a pod.) a zaslaná na e-mailovú adresu predávajúceho uvedenú v bode 2.6 tohto článku zmluvy, alebo cez webový portál zriadený predávajúcim.
    2. Doručenie objednávky zo strany kupujúceho je návrhom na uzavretie čiastkovej zmluvy v zmysle tejto zmluvy a potvrdenie objednávky zo strany predávajúceho je akceptáciou tohto návrhu. Nepotvrdenie objednávky vyhotovenej a doručenej v súlade s podmienkami stanovenými touto zmluvou alebo nedoručenie potvrdenej objednávky kupujúcemu v súlade s podmienkami stanovenými touto zmluvou sa považuje za podstatné porušenie zmluvných povinností predávajúceho.
    3. Objednávku kupujúceho doručenú predávajúcemu v elektronickej forme je predávajúci povinný potvrdiť (a) svojím podpisom na vytlačenú objednávku alebo (b) podpísaním elektronickej objednávky svojím zaručeným elektronickým podpisom v zmysle platných právnych predpisov. Predávajúci je povinný v prípade podľa písm. (a) tohto bodu potvrdenú objednávku naskenovanú do formátu PDF (prípadne do iného všeobecne dostupného grafického formátu – napr. JPG a pod.) alebo v prípade podľa písm. (b) tohto bodu objednávku potvrdenú jeho zaručeným elektronickým podpisom doručiť kupujúcemu bezodkladne, najneskôr však do piatich (5) pracovných dní odo dňa jej doručenia elektronicky (emailom) na emailovú adresu kupujúceho uvedenú v bode 2.6 tohto článku zmluvy.
    4. V prípade, že predávajúci objednávku zaslanú kupujúcim nepotvrdí v zmysle bodu 2.4 tohto článku do 5 pracovných dní od jej doručenia, objednávka nadobúda platnosť (t.j. sa považuje za potvrdenú) márnym uplynutím tejto lehoty.
    5. Zmluvné strany si dohodli pre účely doručovania objednávok a uzatvárania čiastkových zmlúv podľa ustanovení tohto článku zmluvy nasledovné oprávnené osoby:

Oprávnené osoby kupujúceho:

Ján Repa, strategický nákupca, e-mail: [jan.repa@eustream.sk](mailto:jan.repa@eustream.sk), kontakt: +421 (0)905 504 700;

Martin Mikula, expert obstarávania, e-mail: [martin.mikula@eustream.sk](mailto:martin.mikula@eustream.sk), kontakt: +421(0)905 962 107;

Oprávnená osoba predávajúceho:

Meno a priezvisko [●], Funkcia [●], e-mail kontakt [●];

* 1. V prípade zmeny oprávnenej osoby a/alebo adresy určenej pre zasielanie objednávok a/alebo uzatváranie čiastkových zmlúv je zmluvná strana, na strane ktorej k uvedenej zmene došlo, povinná o tejto zmene bezodkladne písomne informovať druhú zmluvnú stranu. V prípade zmeny týchto údajov nie je nutné uzatvárať dodatok k tejto zmluve a postačuje informácia zaslaná druhej zmluvnej strane podľa predchádzajúcej vety.
  2. Zmluvné strany sa dohodli, že za doručenú písomnosť podľa tohto článku zmluvy sa považuje aj písomnosť doručená poštou, kuriérom, osobne alebo elektronickou formou (e-mailom).
  3. Čiastková zmluva sa považuje za uzavretú okamihom doručenia akceptovanej objednávky kupujúcemu.
  4. Čiastková zmluva sa riadi podmienkami tejto rámcovej kúpnej zmluvy.
  5. Ďalšie podmienky, za ktorých bude kupujúci s predávajúcim uzatvárať čiastkové zmluvy, a ďalšie informácie o e-dopytoch a e-aukciách sú uvedené v Prílohe č. 3 tejto zmluvy.

# Podmienky plnenia zmluvy

1. **Miesto a čas dodania**
   1. Predávajúci je povinný dodať tovar kupujúcemu v čase a do miesta dodania určených v príslušnej čiastkovej zmluve.
2. **Podmienka dodania**
   1. Predávajúci je povinný dodať tovar kupujúcemu v súlade s podmienkou DDP podľa pravidiel INCOTERMS 2020, vydaných Medzinárodnou obchodnou komorou v Paríži, do miesta dodania uvedeného v príslušnej čiastkovej zmluve.
3. **Prechod nebezpečenstva škody a vlastníctva**
   1. Nebezpečenstvo škody na tovare prechádza na kupujúceho v súlade s dohodnutou podmienkou dodania podľa bodu 2.1 tohto článku.
   2. Vlastnícke právo k tovaru prechádza z predávajúceho na kupujúceho prevzatím tovaru kupujúcim. Pre vylúčenie pochybnosti sa deň prevzatia tovaru kupujúcim zároveň považuje za deň dodania tovaru pre účely dane z pridanej hodnoty, tak ako je uvedené v článku III bod 9.1 tejto zmluvy.
4. **Povinnosti a práva predávajúceho**
   1. Predávajúci je povinný dodať kupujúcemu tovar v súlade so špecifikáciami uvedenými v objednávke a v prílohách č. 1 a 2 k tejto zmluve, požiadavkami všetkých aplikovateľných zákonov a noriem, bez akýchkoľvek vád, vyhovujúci účelu, na ktorý je tovar určený, a v termíne dohodnutom v príslušnej čiastkovej zmluve.
   2. Predávajúci je povinný v prípade požiadavky kupujúceho preškoliť prevádzkový personál na obsluhu, ovládanie a údržbu pohonov na guľové uzávery. Túto požiadavku uvedie kupujúci vo výzve na predloženie cenovej ponuky v rámci e-aukcie. V prípade požiadavky kupujúceho bude predávajúci povinný zabezpečiť školenie v rozsahu a pre počet zamestnancov kupujúceho (spolu s vystavením príslušných certifikátov o absolvovaní školenia) uvedených v príslušnej čiastkovej zmluve. Všetka dokumentácia použitá v rámci školenia musí byť v slovenskom jazyku a jazyk školenia bude slovenský jazyk.
   3. Predávajúci sa zaväzuje plniť zmluvu:

* vo vlastnom mene a na vlastné nebezpečenstvo;
* s náležitou odbornou starostlivosťou prostredníctvom riadne kvalifikovaného a skúseného personálu;
* s použitím technologického vybavenia, materiálov a výrobných postupov zodpovedajúcich zmluvným požiadavkám na kvalitu tovaru a v súlade s dobrou praxou na trhu;
  1. Predávajúci sa pri plnení zmluvy taktiež zaväzuje:

1. Využívať primerané opatrenia na zabezpečenie kvality v súlade s aplikovateľnými medzinárodnými pravidlami riadenia kvality.
2. Sám sa plne informovať a pozorne preštudovať túto zmluvu vrátane jej príloh, ako aj všetkých ďalších dodatočných alebo doplňujúcich podkladov a špecifikácií poskytnutých kupujúcim predávajúcemu v súvislosti s touto zmluvou (ak boli poskytnuté).
3. Do 10 pracovných dní od doručenia príslušných podkladov alebo údajov predávajúcemu, písomne upozorniť kupujúceho na nekompletnosť, nejednoznačnosti alebo rozdiely medzi špecifikáciami podľa tejto zmluvy a/alebo akýmikoľvek ďalšími podkladmi, či údajmi poskytnutými kupujúcim predávajúcemu podľa tejto zmluvy, alebo na akúkoľvek chybu, opomenutie, či rozpor v týchto dokumentoch alebo medzi nimi alebo medzi nimi a požiadavkami aplikovateľných zákonných predpisov alebo noriem na tovar, ktoré môžu mať dopad na plnenie zmluvy predávajúcim, a navrhnúť spôsob odstránenia zistených nedostatkov.
4. Akékoľvek ďalšie informácie, potrebné pre riadne plnenie tejto zmluvy, požadovať od kupujúceho písomne, len ak si predávajúci takéto informácie nedokáže zabezpečiť sám bez súčinnosti kupujúceho. Kupujúci akékoľvek takéto informácie písomne poskytne predávajúcemu bez zbytočného odkladu.
   1. Predávajúci je ďalej povinný:
5. Najneskôr 10 pracovných dní pred termínom dodávky tovaru, ak sa zmluvné strany písomne nedohodnú inak, písomne oznámiť (potvrdiť) kupujúcemu presný termín dodávky tovaru. Toto oznámenie musí obsahovať aj informácie potrebné na zabezpečenie riadneho vyloženia tovaru kupujúcim a jeho prevozu do miesta uskladnenia, najmenej (nie však výlučne) v rozsahu: obchodný názov a sídlo kupujúceho, číslo tejto zmluvy a príslušnej čiastkovej zmluvy (objednávky), druh, množstvo a dimenzie tovaru (dĺžka, priemer, hrúbka steny, druh izolácie) a hmotnosť tovaru (kg).
6. Oznámiť kupujúcemu dátum začiatku výroby a termíny konania skúšok tovaru, ktoré je predávajúci povinný vykonať podľa TDP, minimálne 14 dní vopred.
7. Bezodkladne informovať kupujúceho o všetkých skutočnostiach, o ktorých sa počas plnenia zmluvy dozvie a ktoré môžu ohroziť včasné plnenie zmluvy alebo inak negatívne ovplyvniť plnenie tejto zmluvy zo strany predávajúceho.
8. Na preukázanie skutočnosti, že tovar má vlastnosti definované v špecifikácii, je predávajúci povinný dodať kupujúcemu kópiu jedného vyhotovenia platnej, kompletnej a úplnej sprievodnej dokumentácie v písomnej forme (t.j. vytlačenej na papieri) podľa bodu 5 písm. b) článku I tejto zmluvy najneskôr do termínu dodania tovaru kupujúcemu dohodnutého podľa objednávky, spôsobom uvedeným v bode 5 tohto článku. Sprievodná dokumentácia dodaná predávajúcim kupujúcemu sa považuje na účely tejto zmluvy za platnú, ak je platný každý dokument, ktorí tvorí jej súčasť, t. j. ak je predložený v originálnom vyhotovení, alebo jeho úradne overená kópia, alebo jeho kópia overená podpisom oprávnenej osoby predávajúceho a pečiatkou predávajúceho.
   1. Predávajúci je rovnako povinný zabezpečiť vykonanie všetkých materiálových skúšok a všetkých mechanických a nedeštruktívnych skúšok guľových uzáverov predpísaných v TDP. Kópie protokolov o týchto skúškach, vrátane vyhodnotenia ich výsledkov a porovnania s požadovanými hodnotami podľa špecifikácie, musí predávajúci predložiť kupujúcemu ako súčasť sprievodnej dokumentácie tovaru.
   2. Všetky náklady spojené so skúškami podľa bodu 4.6 tohto článku, vrátane preukazovania splnenia zmluvných povinností, znáša predávajúci.
9. **Sprievodná dokumentácia tovaru**
   1. Predávajúci je povinný dodať kupujúcemu ako súčasť dodávky tovaru jednu kópiu kompletnej sprievodnej dokumentácie v písomnej forme (t.j. vytlačené na papieri) podľa bodu 5 písm. b) článku I tejto zmluvy (najmä, ale nie výlučne, Protokol o vykonaní tlakových a tesnostných skúšok a Inšpekčný certifikát podľa EN 10204 3.2), a to najneskôr do termínu dodania tovaru kupujúcemu dohodnutého v príslušnej čiastkovej zmluve. Predávajúci doručí sprievodnú dokumentáciu buď do miesta dodania spolu s tovarom, alebo vopred poštou (resp. kuriérnou službou alebo osobne) na nasledovnú adresu kupujúceho:

eustream, a.s.

podateľňa

do rúk: Martin Mikula, expert obstarávania, alebo Ján Repa, strategický nákupca

Votrubova 11/A

821 09 Bratislava

Slovenská republika

* 1. Sprievodná dokumentácia sa bude považovať za včas doručenú aj v prípade, ak bude kópia platnej kompletnej a úplnej sprievodnej dokumentácie podľa bodu 5.1 tohto článku v elektronickej forme doručená kupujúcemu elektronickou poštou (ďalej len „**e-mail**“) na e-mailovú adresu kupujúceho: [**martin.mikula@eustream.sk**](mailto:martin.mikula@eustream.sk) alebo [**jan.repa@eustream.sk**](mailto:jan.repa@eustream.sk) do termínu dodania tovaru kupujúcemu dohodnutého v príslušnej čiastkovej zmluve za podmienky, že najneskôr do 5 pracovných dní od tohto termínu bude kupujúcemu táto dokumentácia doručená kompletná a úplná aj v listinnej podobe (t.j. vytlačená na papieri).
  2. Sprievodná dokumentácia k tovaru musí byť doručená v slovenskom a/alebo v českom a/alebov v anglickom jazyku.

1. **Povinnosti a práva kupujúceho**
   1. Kupujúci je v prípade upozornenia predávajúceho na nedostatky podkladov poskytnutých kupujúcim predávajúcemu na plnenie tejto zmluvy, povinný do 10 pracovných dní od doručenia takéhoto upozornenia buď písomne odsúhlasiť predložené návrhy predávajúceho, alebo sám rozhodnúť, ako vyššie uvedené nedostatky odstrániť alebo eliminovať, a v tej istej lehote svoje rozhodnutie aj písomne oznámiť predávajúcemu.
   2. Kupujúci alebo ním poverené fyzické alebo právnické osoby sú počas vykonávania inšpekcie podľa bodu 7. tohto článku vo výrobnom závode predávajúceho povinní akceptovať bezpečnostné pokyny predávajúceho a konať tak, aby neohrozili bezpečnosť seba, ani žiadnych iných osôb alebo majetku.
2. **Inšpekcia vo výrobnom závode**
   1. Zmluvné strany sa dohodli, že kupujúci má právo kedykoľvek od podpisu zmluvy až do ukončenia výroby tovaru vykonať inšpekcie vo výrobnom závode predávajúceho za účelom preverenia opatrení predávajúceho na zabezpečenie kvality tovaru. Rovnako má kupujúci právo zúčastniť sa jednotlivých skúšok tovaru predpísaných v špecifikáciách (prílohy č. 1 a 2 tejto zmluvy).
   2. Predávajúci je povinný umožniť kupujúcemu alebo ním povereným fyzickým alebo právnickým osobám vykonanie inšpekcie počas výroby tovaru alebo ich účasť na skúškach tovaru vo výrobnom závode v primeranom čase a rozsahu.
   3. Predávajúci je povinný poskytnúť kupujúcemu primeranú súčinnosť počas inšpekcie vo výrobnom závode predávajúceho. Ide najmä (ale nie však výlučne) o nasledovné:
3. Umožnenie vstupu do príslušných výrobných alebo skúšobných priestorov, vstup môže predávajúci obmedziť alebo odoprieť, ak si to vyžaduje bezpečnosť, aj v takomto prípade je však predávajúci povinný, ak to okolnosti dovoľujú, zabezpečiť pre kupujúceho primeraným spôsobom možnosť sledovať priebeh výroby alebo skúšok;
4. Preukázateľné poučenie osôb, vykonávajúcich inšpekciu v mene kupujúceho, o zásadách bezpečnosti a poskytnutie všetkých informácií dôležitých pre zachovanie bezpečnosti osôb a majetku v priestoroch predávajúceho pred začatím inšpekcie;
5. Poskytnutie prístupu do vhodných a primeraných kancelárskych priestorov na žiadosť kupujúceho pre účely vykonávania inšpekcie a súvisiacich administratívnych úkonov zo strany kupujúceho, ak je to z hľadiska vykonania inšpekcie potrebné;
6. Poskytnutie ochranných prostriedkov vrátane osobných (napr. ochranu pred škodlivým žiarením, ochrannú prilbu, rukavice, ochranné okuliare a pod.), okrem ochranných odevov a obuvi;
7. Poskytnutie kontaktnej osoby, ktorá bude podľa potreby sprevádzať zástupcov kupujúceho v priestoroch výrobného závodu predávajúceho;
8. Poskytnutie relevantnej dokumentácie alebo informácií zo strany predávajúceho alebo jeho subdodávateľov, potrebnej pre vykonanie inšpekcie (auditu) alebo skúšok podľa požiadaviek kupujúceho, okrem informácií predstavujúcich obchodné tajomstvo predávajúceho alebo jeho obchodných partnerov;

Nesplnenie ktorejkoľvek z týchto povinností predávajúceho sa považuje za podstatné porušenie zmluvy zo strany predávajúceho.

* 1. Kupujúci oznámi predávajúcemu písomne svoj úmysel vykonať inšpekciu vo výrobnom závode predávajúceho alebo zúčastniť sa skúšok tovaru najneskôr 5 pracovných dní pred plánovaným začiatkom ich konania.
  2. Náklady spojené s účasťou kupujúceho alebo ním poverených zástupcov na inšpekcii alebo skúškach tovaru znáša kupujúci.
  3. O každej inšpekcii vykonanej kupujúcim vo výrobnom závode predávajúceho vyhotoví predávajúci písomný záznam – protokol o inšpekcii, ktorý musí obsahovať všetky podstatné skutočnosti danej inšpekcie, najmenej však obchodné názvy a sídla oboch zmluvných strán, názov a adresu každého výrobného závodu, v ktorom sa daná inšpekcia konala, číslo tejto zmluvy a príslušnej objednávky, dátum konania inšpekcie, mená účastníkov inšpekcie zo strany kupujúceho a predávajúceho a všetky podstatné skutočnosti zistené počas inšpekcie vrátane zistených nedostatkov. Protokol o inšpekcii musí byť potvrdený podpismi zástupcov oboch zmluvných strán vrátane zástupcu predávajúceho, zodpovedného za kvalitu. Protokol sa vyhotoví v dvoch originálnych vyhotoveniach, z ktorých si každá zmluvná strana ponechá po jednom exemplári.
  4. V prípade zistenia nedostatkov počas inšpekcie kupujúci poskytne predávajúcemu písomný zoznam týchto nedostatkov spolu s ich opisom. Predávajúci sa zaväzuje zistené a oznámené nedostatky odstrániť bezodkladne, najneskôr však v súlade s harmonogramom odsúhlasenom zástupcami zmluvných strán buď ihneď na mieste, alebo (ak harmonogram nie je možné odsúhlasiť ihneď na mieste) v termíne dohodnutom na mieste.
  5. Odmietnutie odstránenia zistených nedostatkov, oznámených kupujúcim predávajúcemu podľa bodu 7.7 tohto článku, zo strany predávajúceho bez relevantného dôvodu, ktorý ho na to oprávňuje, alebo opakované zistenie závažných nedostatkov kupujúcim u predávajúceho, ktoré majú alebo môžu mať priamy alebo nepriamy negatívny vplyv na kvalitu tovaru alebo jeho vhodnosť na deklarovaný účel použitia, môže kupujúci považovať za podstatné porušenie zmluvy zo strany predávajúceho.
  6. Vykonanie akejkoľvek inšpekcie kupujúcim alebo účasť kupujúceho na vykonaní akýchkoľvek skúšok počas výroby tovaru nezbavuje predávajúceho žiadnych povinností ani jeho zodpovednosti podľa tejto zmluvy.
  7. Ustanovenia bodov 7.1 až 7.9 tohto článku sa vzťahujú v plnej miere aj na subdodávateľov predávajúceho.

1. **Značenie, balenie a doprava tovaru**
   1. Predávajúci je povinný riadne, zreteľne a trvalo označiť tovar v súlade s požiadavkami uvedenými v TDP.
   2. Predávajúci zabezpečí, že tovar je zabalený a dopravovaný spôsobom zhodným s podmienkami a požiadavkami uvedenými v tejto zmluve a v TDP. V každom prípade predávajúci musí zabezpečiť, že tovar je zabalený a dopravovaný tak, aby bol dopravený do miesta jeho dodania bez poškodenia a v dobrom stave. Balenie musí byť primerané povahe tovaru, použitým prostriedkom a spôsobu jeho dopravy a možnostiam jeho vykladania a skladovania.
2. **Prevzatie tovaru kupujúcim**
   1. Prevzatie tovaru kupujúcim od predávajúceho sa uskutoční v dohodnutom mieste dodania uvedenom v príslušnej čiastkovej zmluve. Prevzatie tovaru musí byť potvrdené písomne formou protokolu o dodaní a prevzatí tovaru, podpísaného poverenými zástupcami oboch zmluvných strán (ďalej tiež ako „**preberací protokol**“). Preberací protokol musí obsahovať najmenej (nie však výlučne) nasledovné náležitosti: obchodné názvy a sídla oboch zmluvných strán, číslo zmluvy kupujúceho, názov a identifikáciu dodaného tovaru (druh, dimenzie, špecifikáciu, celkovú hmotnosť guľových uzáverov a ich výrobné čísla), súpis všetkých vád zistených pri preberaní tovaru kupujúcim, jednoznačná deklarácia prevzatia tovaru kupujúcim, dátum a miesto dodania a prevzatia tovaru v súlade so zmluvou a príslušnou čiastkovou zmluvou, mená, funkcie a podpisy zodpovedných osôb a pečiatky oboch zmluvných strán. Preberací protokol vyhotoví predávajúci v dvoch originálnych výtlačkoch, z ktorých každá zmluvná strana obdrží po jednom výtlačku. Pre účely dane z pridanej hodnoty bude dátumom dodania dátum dodania a prevzatia tovaru uvedený v preberacom protokole.
   2. Za preberací protokol možno považovať aj riadny dodací list, ak obsahuje náležitosti dohodnuté v bode 9.1. tohto článku.
   3. Kupujúci preberie tovar v mieste jeho dodania, len ak predávajúci v príslušnej sprievodnej dokumentácii jednoznačne preukáže splnenie všetkých skúšok podľa špecifikácií, t. j. že tovar vykazuje požadované vlastnosti uvedené v objednávke a v TDP a vyhovuje požiadavkám kupujúceho podľa tejto zmluvy a príslušnej čiastkovej zmluvy.
   4. Kupujúci má právo odmietnuť a neprevziať tovar:

* ktorý bol dodaný do iného, než dohodnutého miesta dodania podľa príslušnej čiastkovej zmluvy, a/alebo
* ktorý nie je uvedený v doručenom preberacom protokole, a/alebo
* u ktorého predávajúci jednoznačne nepreukázal splnenie všetkých skúšok podľa špecifikácií, t.j. tovar ktorý nevykazuje požadované vlastnosti uvedené v  dátovom liste alebo v TDP alebo nevyhovuje požiadavkám kupujúceho podľa tejto zmluvy alebo príslušnej čiastkovej zmluvy, a/alebo
* u ktorého bolo pri jeho preberaní zistené akékoľvek poškodenie, ktoré môže mať za následok zmenu jeho vlastností brániacu jeho použitiu alebo podstatne obmedzujúcu jeho použitie na účel podľa tejto zmluvy alebo príslušnej čiastkovej zmluvy, a/alebo
* ku ktorému nebola doručená sprievodná dokumentácia podľa bodu 5 tohto článku.
  1. V prípade odmietnutia tovaru kupujúcim podľa bodu 9.4 tohto článku zmluvy nemá predávajúci nárok na úhradu kúpnej ceny, akýchkoľvek sankcií a nárokov na náhradu akejkoľvek škody.
  2. Predávajúci vyhlasuje, že v čase dodania tovaru je vlastníkom tovaru, je oprávnený s ním nakladať, a že tovar nie je zaťažený právami tretích osôb.

1. **Solidárne práva a záväzky**

***[Poznámka: Tento článok zmluvy sa použije len v prípade, ak bude zmluva uzavretá so skupinou dodávateľov na strane predávajúceho. Inak bude tento článok vypustený zo zmluvy]***

* 1. Zo všetkých práv a záväzkov predávajúceho vyplývajúcich z tejto zmluvy a/alebo čiastkovej zmluvy a/alebo s touto zmluvou alebo čiastkovou zmluvou súvisiacich, sú hospodárske subjekty vystupujúce na strane predávajúceho (ďalej ako „**člen združenia**“) oprávnené a zaviazané spoločne a nerozdielne (solidárne práva a solidárne záväzky).
  2. Kupujúci je oprávnený požadovať plnenie záväzkov predávajúceho od ktoréhokoľvek člena združenia.
  3. Zmluvné strany sa dohodli, že za predávajúceho (t.j. všetkých členov združenia) bude práva predávajúceho voči kupujúcemu, s výnimkou práva fakturácie v zmysle tejto zmluvy a čiastkovej zmluvy, uplatňovať iba jeden člen združenia, a to výlučne spoločnosť ................. ***(doplní uchádzač)***.
  4. Zmluvné strany sa ďalej dohodli, že výlučne člen združenia .................. ***(doplní uchádzač)*** bude oprávnený vystavovať príslušnú faktúru a požadovať jej zaplatenie v mene predávajúceho.
  5. Členovia združenia zároveň potvrdzujú, že za účelom riadneho plnenia tejto zmluvy uzavreli medzi sebou písomnú zmluvu o združení (ďalej len „**zmluva o združení**“).
  6. Predávajúci je na (písomnú) žiadosť kupujúceho povinný bezodkladne, najneskôr však do 14 dní odo dňa doručenia príslušnej písomnej žiadosti kupujúceho, predložiť kupujúcemu úradne overenú kópiu zmluvy o združení, ak tak už neurobil skôr.

# Cena a platobné podmienky

1. **Cena**
   1. Kúpna cena za tovar bude stanovená dohodou zmluvných strán v príslušnej čiastkovej zmluve na základe cenovej ponuky predávajúceho.
   2. V kúpnej cene tovaru určenej podľa bodu 1.1 tohto článku zmluvy sú zahrnuté aj náklady na balenie tovaru, náklady na dopravu do miesta dodania a všetky ďalšie náklady predávajúceho spojené s dodaním tovaru podľa príslušnej čiastkovej zmluvy.
   3. K cene tovaru podľa bodu 1.1 tohto článku bude uplatnená daň z pridanej hodnoty (ďalej aj ako „**DPH**“) v zmysle platných právnych predpisov.
2. **Platobné podmienky**
   1. Úhrada kúpnej ceny podľa bodu 1 tohto článku bude vykonaná bankovým prevodom, v celosti, bez preddavkov, na základe faktúry vystavenej predávajúcim na kupujúceho po prevzatí tovaru kupujúcim podľa bodu 9 článku III tejto zmluvy a po splnení všetkých povinností predávajúceho súvisiacich s dodaním tovaru podľa tejto zmluvy a príslušnej čiastkovej zmluvy, vrátane povinnosti dodať sprievodnú dokumentáciu tovaru podľa bodu 5 článku III tejto zmluvy. K tejto faktúre musí byť priložená kópia preberacieho protokolu podľa bodu 9 článku III tejto zmluvy a kópia prepravného dokladu, v ktorom bude potvrdené prevzatie tovaru kupujúcim v mieste dodania na území SR.
   2. Kupujúci a predávajúci sa dohodli, že faktúra bude vydaná a prijatá elektronicky, a to formou zaslania faktúry vo formáte PDF súboru prostredníctvom elektronickej pošty (e-mailu) na určenú e-mailovú adresu kupujúceho pre prijímanie elektronických faktúr (ďalej ako „**elektronická faktúra**“), pokiaľ sa zmluvné strany písomne nedohodnú inak. Na prijatie a vydanie elektronických faktúr podľa predchádzajúcej vety sa vzťahujú podmienky uvedené v bode 3 tohto článku zmluvy.
   3. Faktúra vystavená predávajúcim na kupujúceho musí obsahovať všetky povinné údaje podľa platných predpisov a súčasne nasledovné:

* označenie, že ide o faktúru;
* poradové číslo faktúry;
* meno a priezvisko alebo názov predávajúceho, adresu jeho sídla, miesta podnikania alebo prevádzkarne, bydliska alebo adresu miesta, kde sa predávajúci obvykle zdržiava;
* názov kupujúceho, adresu jeho sídla, miesta podnikania, prevádzkarne;
* IČO, DIČ, identifikačné číslo pre daň (IČ DPH) oboch zmluvných strán;
* miesto registrácie predávajúceho a číslo dokumentu, podľa ktorého k registrácii došlo;
* číslo príslušnej čiastkovej zmluvy (objednávky) s uvedením dátumu vyhotovenia objednávky;
* dátum vyhotovenia faktúry;
* dátum, keď bol tovar dodaný, alebo dátum, keď bola platba prijatá (ak bola platba prijatá pred dodaním tovaru), ak tento dátum možno určiť a ak sa odlišuje od dátumu vyhotovenia faktúry;
* v prípade, že ide o trojstranný obchod, treba na takúto skutočnosť uviesť odkaz vo faktúre;
* množstvo a druh dodaného tovaru;
* termín splatnosti faktúry;
* variabilný symbol;
* konštantný symbol (ak sa aplikuje);
* bankové spojenie predávajúceho vo forme IBAN a BIC (resp. v inej forme, ak sa v krajine banky príjemcu nepoužíva IBAN);
* spôsob platby bankovým prevodom;
* sadzba DPH alebo údaj o oslobodení od DPH; pri oslobodení od DPH sa uvedie odkaz na ustanovenie príslušného zákona alebo smernice Rady 2006/112/ES z 28. novembra 2006 o spoločnom systéme dane z pridanej hodnoty v platnom znení alebo slovná informácia "***Dodanie je oslobodené od dane***";
* výška DPH spolu v eurách, ktorá sa má zaplatiť;
* základ DPH pre každú sadzbu dane, jednotková cena bez DPH a zľavy a rabaty, ak nie sú obsiahnuté v jednotkovej cene;
* odpočet uhradených záloh (ak boli poskytnuté);
* suma k úhrade;
* meno, e-mail a telefonické spojenie zodpovedného zamestnanca vystavovateľa faktúry;
* slovná informácia "vyhotovenie faktúry odberateľom", ak odberateľ, ktorý je príjemcom tovaru, vyhotovuje faktúru podľa platných právnych predpisov;
* slovná informácia "***Prenesenie daňovej povinnosti***", ak osobou povinnou platiť DPH je kupujúci;
* slovná informácia "***Úprava zdaňovania prirážky - použitý tovar***";
  1. V prípade, že predávajúci je registrovaným platiteľom DPH na území Slovenskej republiky a uskutočňuje stavebné práce vrátane dodania stavby alebo jej časti, ktoré patria do sekcie F štatistickej klasifikácie produktov podľa činností (ďalej len „CPA“), a/alebo uskutočňuje dodanie tovaru s inštaláciou alebo montážou, ak inštalácia alebo montáž patrí do sekcie F podľa CPA, aplikuje režim tuzemského prenesenia daňovej povinnosti. V takom prípade je predávajúci povinný uvádzať na faktúre aj slovnú informáciu „***Stavebná činnosť sekcia F podľa CPA***“. Predávajúci je povinný vystaviť zvlášť faktúru za plnenia, pri ktorých v zmysle platných právnych predpisov odvádza DPH predávajúci, a zvlášť faktúru za plnenia, pri ktorých je osobou povinnou platiť DPH kupujúci. Za správnosť zaradenia poskytovaného plnenia do príslušnej sekcie F podľa CPA zodpovedná predávajúci.

Ak je predávajúci registrovaným platiteľom DPH na území Slovenskej republiky (ďalej aj ako „**SR**“) a ak predmetom dodania je:

* tovar patriaci do kapitoly 72 Spoločného colného sadzobníka alebo do položiek 7301, 7308 alebo 7314 Spoločného colného sadzobníka,
* dodanie mobilných telefónov, a/alebo
* dodanie integrovaných obvodov, ako sú mikroprocesory a centrálne spracovateľské jednotky, v stave pred zabudovaním do výrobkov pre konečného spotrebiteľa,

je predávajúci povinný uvádzať na faktúre k jednotlivým dodávaným tovarom číselný znak kombinovanej nomenklatúry podľa pravidiel zatriedenia tovaru do položiek v Spoločnom colnom sadzobníku platnom v čase dodania.

* 1. Každá faktúra podľa tejto zmluvy musí byť vystavená v zmluvnej mene Euro (EUR) a v zákonom ustanovenej lehote.
  2. Bankové spojenie predávajúceho vo forme IBAN + SWIFT (BIC) uvedené na faktúre musí byť zhodné s bankovým spojením dohodnutým v zmluve a v čiastkovej zmluve. V opačnom prípade je kupujúci oprávnený uhradiť fakturovanú sumu na bankové spojenie uvedené na faktúre, pričom v takom prípade nezodpovedá za prípadnú škodu, ktorá môže vzniknúť predávajúcemu v dôsledku nesprávne adresovanej úhrady.
  3. V prípade, že predávajúci je registrovaným platiteľom DPH na území SR, je zároveň povinný uvádzať v zmluve, čiastkovej zmluve a na faktúre bankový účet zverejnený na webovom sídle Finančného riaditeľstva Slovenskej republiky ako registrovaný bankový účet predávajúceho používaný na podnikanie podliehajúce dani z pridanej hodnoty.
  4. Lehota splatnosti faktúr je 30 dní odo dňa ich doručenia druhej zmluvnej strane. Za deň splnenia peňažného záväzku sa považuje deň odpísania dlžnej sumy z účtu dlžníka v prospech účtu veriteľa. Pokiaľ posledný deň lehoty splatnosti pripadne na deň pracovného voľna, pokoja alebo sviatok, ako deň splnenia peňažného záväzku bude zmluvným partnerom za rovnakých cenových a platobných podmienok akceptovaný nasledujúci prvý pracovný deň. Ak je dlžníkom kupujúci, tak sa dňom pracovného voľna, pokoja alebo sviatkom rozumie deň pracovného voľna, pokoja alebo sviatku v Slovenskej republike. Ak je dlžníkom predávajúci, tak sa deň pracovného voľna, pokoja alebo sviatok rozumie podľa krajiny sídla predávajúceho.
  5. Záväzky zmluvných strán sa budú platiť v mene Euro.
  6. Ak faktúra neobsahuje údaje dohodnuté v tejto zmluve a/alebo v príslušnej čiastkovej zmluve, kupujúci je oprávnený vrátiť faktúru predávajúcemu bez úhrady. V takom prípade splatnosť faktúry jej vrátením prestáva plynúť a predávajúci nie je oprávnený uplatniť voči kupujúcemu akékoľvek sankcie za oneskorenie splnenia záväzku, ale je povinný vystaviť novú faktúru v zhode s touto zmluvou a príslušnou čiastkovou zmluvou s uvedením nového dátumu splatnosti počínajúc od dňa predloženia opravenej faktúry.
  7. Bankové poplatky na území Slovenskej republiky znáša kupujúci a bankové poplatky v zahraničí znáša predávajúci. V prípade porušenia zmluvných platobných podmienok všetky bankové poplatky znáša tá zmluvná strana, ktorá zapríčinila porušenie.
  8. Zmluvné strany sa dohodli, že nemožno postúpiť akékoľvek práva alebo pohľadávky vyplývajúce z tejto zmluvy a/alebo čiastkovej zmluvy bez predchádzajúcej písomnej dohody s druhou zmluvnou stranou. V opačnom prípade je takéto postúpenie pohľadávok alebo takýto prevod práv neplatný.
  9. Zmluvné strany sa dohodli, že v prípade, ak má kupujúci voči predávajúcemu peňažnú pohľadávku z akéhokoľvek právneho dôvodu, je kupujúci oprávnený jednostranne si započítať pohľadávku voči predávajúcemu proti pohľadávke predávajúceho voči kupujúcemu, a to vo výške, v ktorej sa vzájomne kryjú. Kupujúci je oprávnený započítať pohľadávky aj v prípadoch, keď pohľadávka kupujúceho nie je splatná, je premlčaná alebo znie na inú menu. Kupujúci písomne oznámi predávajúcemu jednostranné započítanie pohľadávok.

1. **Podmienky vydávania a prijímania elektronických faktúr**
   1. Zmluvné strany sa dohodli, že predávajúci je odo dňa účinnosti tejto zmluvy povinný za podmienok uvedených v tomto bode 3 tohto článku zmluvy vydávať kupujúcemu elektronické faktúry a kupujúci zároveň udeľuje predávajúcemu v zmysle zákona o DPH a v zmysle Smernice Rady 2006/112/ES o spoločnom systéme dane z pridanej hodnoty (ďalej len „**Smernica Rady 2006/112/ES**“) výslovný súhlas na to, aby predávajúci za podmienok uvedených v tomto bode vydával kupujúcemu akékoľvek faktúry na základe zmluvy ako elektronické faktúry.
   2. Elektronické faktúry vydané a prijaté v zmysle podmienok uvedených v tomto bode sa považujú za faktúry pre účely zákona o DPH a Smernice Rady 2006/112/ES.
   3. Zmluvné strany sa dohodli na nasledovných postupoch zabezpečujúcich vierohodnosť pôvodu, neporušenosť obsahu a čitateľnosť elektronických faktúr vydaných na základe tejto zmluvy, resp. čiastkovej zmluvy:

* elektronické faktúry a ich prílohy musia byť výlučne vo formáte PDF súboru (PDF/A), ktorý nebude zaheslovaný, zamknutý na tlačenie, ani komprimovaný akýmkoľvek programom na komprimovanie súborov;
* jedna (1) e-mailová správa (e-mail) môže obsahovať maximálne jednu (1) elektronickú faktúru, súčasťou ktorej musia byť okrem faktúry aj všetky jej prílohy v zmysle zmluvy a príslušnej čiastkovej zmluvy. Maximálna veľkosť jednej e-mailovej správy je 5 MB, ak sa kupujúci s predávajúcim písomne nedohodnú inak;
* dátum vyhotovenia elektronickej faktúry bude uvedený v texte elektronickej faktúry a bude súčasťou jej obsahu;
* žiadna zmluvná strana nebude do vydanej a prijatej elektronickej faktúry zasahovať, ani meniť jej obsah;

Obe zmluvné strany sú povinné zabezpečiť riadnu a čitateľnú archiváciu, vierohodnosť pôvodu, neporušiteľnosť obsahu a čitateľnosť elektronických faktúr počas celej doby ich uchovávania. Kupujúci nenesie zodpovednosť za prípadnú zmenu obsahu elektronickej faktúry alebo jej príloh pri ich doručovaní; za primerané zabezpečenie PDF súboru obsahujúceho elektronickú faktúru voči zmenám jej obsahu v čase doručenia faktúry zodpovedá jej vystavovateľ.

* 1. Zmluvné strany sa dohodli, že predávajúci bude zasielať kupujúcemu elektronické faktúry na e-mailovú adresu kupujúceho pre prijímanie elektronických faktúr [**invoice@eustream.sk**](mailto:invoice@eustream.sk), ku ktorej má kupujúci výlučný prístup. Zároveň sa predávajúci zaväzuje, že uvedenú e-mailovú adresu kupujúceho nebude využívať na iné účely, ako na zasielanie elektronických faktúr.
  2. Doručené elektronické faktúry musia obsahovať všetky náležitosti faktúry v zmysle príslušných právnych predpisov.
  3. V prípade, ak elektronická faktúra nebude vyhotovená v súlade so zmluvou (najmä, ale nie výlučne v súlade s podmienkami uvedenými v bode 2 a v bode 3 tohto článku) alebo príslušnou čiastkovou zmluvou, takáto elektronická faktúra bude považovaná za nedoručenú a kupujúci má právo takúto faktúru odmietnuť a vrátiť ju na e-mailovú adresu, z ktorej bola zaslaná, bez úhrady.
  4. Elektronická faktúra sa bude považovať za doručenú dňom jej doručenia (prijatím) na e-mailovú adresu kupujúceho uvedenú v odseku 3.4 tohto článku zmluvy.
  5. Predávajúci sa zaväzuje elektronické faktúry kupujúcemu odosielať z nasledovnej e-mailovej adresy: ....... **[Doplní uchádzač]**. Predávajúci vyhlasuje, že má výlučný prístup k uvedenej e-mailovej adrese.
  6. Predávajúci sa zaväzuje písomne informovať kupujúceho o akýchkoľvek zmenách majúcich vplyv na zasielanie elektronických faktúr, najmä je povinný oznámiť zmenu e-mailovej adresy, z ktorej budú odosielané elektronické faktúry, a to písomným oznámením svojej novej e-mailovej adresy zaslaným kupujúcemu na e-mailovú adresu [**efaktury@eustream.sk**](mailto:efaktury@eustream.sk). Zmena e-mailovej adresy bude účinná dňom uvedeným v oznámení predávajúceho, a ak takýto deň nebude v oznámení uvedený, dňom doručenia oznámenia predávajúceho (prijatím e-mailovej správy) kupujúcemu.

# Daňové náležitosti

1. Zmluvné strany postupujú pri vysporiadaní svojich daňových povinností podľa platných a účinných právnych predpisov štátu, v ktorom sú rezidentmi a v súlade s medzinárodnými právnymi normami. Možnosť prevziať daňové povinnosti za druhú zmluvnú stranu je vylúčená.
2. Ak predávajúci nie je rezidentom Slovenskej republiky, je povinný predložiť kupujúcemu úradne overené potvrdenie daňového (finančného) úradu o daňovom domicile (rezidencii), najneskôr do 10 dní odo dňa uzavretia tejto zmluvy, ak tak neurobil už pri uzavretí zmluvy. Pokiaľ úhrada v zmysle zmluvy má byť vykonaná pred uplynutím lehoty 10 dní odo dňa uzatvorenia tejto zmluvy, potvrdenie je nevyhnutné predložiť k uzatvoreniu zmluvy, najneskôr však k dátumu prvej platby, inak je kupujúci oprávnený pozdržať platbu až do doručenia tohto potvrdenia.
3. Ak predávajúci nie je rezidentom Slovenskej republiky, je povinný predložiť čestné prehlásenie, v ktorom vyhlási nasledovné skutočnosti:

* či má alebo nemá na území Slovenskej republiky stálu prevádzkareň v zmysle právnych predpisov platných v Slovenskej republike, resp. príslušnej medzinárodnej zmluvy o zamedzení dvojitého zdanenia (ďalej len „**medzinárodná zmluva**“);
* či činnosti, ktoré sú predmetom zmluvy, vykonáva prostredníctvom tejto stálej prevádzkarne, resp. ak je predmetom zmluvy dodanie softvéru alebo licencií, v čestnom prehlásení uvedie, kto je skutočným vlastníkom softvéru/licencií;
* či mu na základe zmluvy môže vzniknúť na území Slovenskej republiky stála prevádzkareň alebo daňová povinnosť zamestnancov alebo osôb pre neho pracujúcich na území Slovenskej republiky v zmysle právnych predpisov platných v Slovenskej republike a v zmysle príslušnej medzinárodnej zmluvy.

Toto čestné prehlásenie je predávajúci povinný predložiť kupujúcemu najneskôr pri uzavretí zmluvy. Ak predávajúcemu vznikne na území Slovenskej republiky stála prevádzkareň po uzavretí zmluvy, je povinný o tejto skutočnosti bezodkladne písomne informovať kupujúceho.

1. Ak predávajúci nie je rezidentom Slovenskej republiky, ale bude realizovať predmet zmluvy prostredníctvom svojej organizačnej zložky umiestnenej na území Slovenskej republiky, je povinný predložiť kupujúcemu najneskôr do 10 dní odo dňa uzavretia zmluvy (ak tak neurobil už pri uzavretí zmluvy) úradne overenú kópiu výpisu z obchodného registra tejto organizačnej zložky, nie staršieho ako tri mesiace.
2. Ak predávajúci je rezidentom členského štátu Európskej únie (ďalej aj ako „**EU**“) alebo je rezidentom štátu tvoriaceho Európsky hospodársky priestor a má na území Slovenskej republiky organizačnú zložku alebo stálu prevádzkareň, je povinný najneskôr do 10 dní odo dňa uzavretia tejto zmluvy (ak tak neurobil už pri uzavretí zmluvy) predložiť kupujúcemu prehlásenie, že podlieha zdaneniu na území tohto členského štátu Európskej únie alebo štátu tvoriaceho Európsky hospodársky priestor z príjmov zo zdroja na území, ako aj mimo územia tohto členského štátu Európskej únie alebo štátu tvoriaceho Európsky hospodársky priestor, pričom predávajúci nie je považovaný na území Slovenskej republiky za daňovníka s neobmedzenou daňovou povinnosťou. Predávajúci je povinný predložiť kupujúcemu aj potvrdenie/ úradne overené rozhodnutie vydané príslušným správcom dane na území Slovenskej republiky o platení preddavkov na daň z príjmov právnických osôb.
3. Predávajúci, ktorý nie je rezidentom členského štátu Európskej únie alebo rezidentom štátu tvoriaceho Európsky hospodársky priestor, ale má na území Slovenskej republiky organizačnú zložku alebo stálu prevádzkareň, je povinný predložiť kupujúcemu úradne overené kópie osvedčenia o registrácii za platiteľa dane z príjmov na území Slovenskej republiky a (právoplatného) rozhodnutia príslušného správcu dane o tom, že platí preddavky na daň podľa zákona o dani z príjmov platného a účinného v Slovenskej republike, najneskôr do 10 dní odo dňa uzavretia tejto zmluvy, ak tak neurobil už pri uzavretí zmluvy. V prípade, že predávajúci predloží vyššie uvedené doklady včas, kupujúci nezrazí príslušnú sumu na zabezpečenie dane, prípadne bude postupovať podľa toho, ako bude uvedené v rozhodnutí príslušného správcu dane.
4. Ak má predávajúci, ktorý nie je rezidentom členského štátu Európskej únie ani štátu tvoriaceho Európsky hospodársky priestor, na území Slovenskej republiky organizačnú zložku alebo stálu prevádzkareň a nepredloží rozhodnutie príslušného správcu dane o platení preddavkov na daň z príjmov podľa bodu 6 tohto článku zmluvy, v takom prípade je kupujúci oprávnený zraziť z platieb príslušnú sumu na zabezpečenie dane v súlade so zákonom o dani z príjmu platným a účinným v Slovenskej republike, resp. v súlade s medzinárodnou zmluvou, ktorá má prednosť pred týmto zákonom, a to v deň úhrady.
5. V prípade predávajúceho, ktorý nie je rezidentom členského štátu Európskej únie alebo rezidentom štátu tvoriaceho Európsky hospodársky priestor, je kupujúci oprávnený zraziť z platieb príslušnú sumu na zabezpečenie dane v súlade so zákonom o dani z príjmov platným a účinným v Slovenskej republike, resp. v súlade s medzinárodnou zmluvou, ktorá má prednosť pred týmto zákonom.
6. Ak predávajúcemu po podpise zmluvy vznikne na území Slovenskej republiky stála prevádzkareň, pričom o tejto skutočnosti neinformuje kupujúceho, predávajúci vyhlasuje a zároveň sa zaväzuje nahradiť kupujúcemu zabezpečenie dane, pokuty a úroky, ktoré môžu kupujúcemu vzniknúť v dôsledku nesplnenia oznamovacej povinnosti kupujúceho podľa platných právnych predpisov v Slovenskej republike a v dôsledku nezrazenia preddavku na zabezpečenie dane, kde takéto nezrazenie vyplynulo z porušenia oznamovacej alebo inej povinnosti predávajúceho voči kupujúcemu. Kupujúci môže požadovať vyššie uvedenú náhradu najskôr v deň doručenia platobného výmeru alebo rozhodnutia vydaného príslušným správcom dane adresovaného kupujúcemu.
7. V prípade, že predávajúci je na území Slovenskej republiky registrovaným platiteľom DPH, predloží kupujúcemu aj kópiu osvedčenia o registrácii za platiteľa DPH. V prípade, že predávajúci je registrovaným platiteľom DPH v inom členskom štáte Európskej únie a predmet tejto zmluvy bude vykonávať ako platiteľ DPH registrovaný k DPH v tomto inom členskom štáte Európskej únie, je rovnako povinný predložiť kupujúcemu kópiu osvedčenia o registrácii za platiteľa DPH v tom členskom štáte Európskej únie, ktorý mu pridelil IČ DPH, pod ktorým vykonáva predmet zmluvy.
8. V prípade, že predávajúci bude realizovať predmet zmluvy prostredníctvom svojej organizačnej zložky umiestnenej na území Slovenskej republiky alebo stálej prevádzkarne definovanej pre účely DPH v zmysle platných právnych predpisov, pričom táto organizačná zložka alebo stála prevádzkareň je platiteľom DPH v Slovenskej republike, predávajúci je povinný predložiť kupujúcemu aj úradne overenú kópiu osvedčenia o registrácii za platiteľa DPH a na vyžiadanie kupujúceho aj potrebné čestné prehlásenia k správnemu uplatneniu odvodu, resp. uplatneniu práva na odpočítanie DPH.
9. Ak z akéhokoľvek dôvodu správca dane vráti predávajúcemu zrazený a odvedený preddavok na zabezpečenie dane alebo zrážku dane prostredníctvom platiteľa dane, t. j. prostredníctvom kupujúceho, bude táto suma dane poukázaná na účet predávajúceho vo výške a v mene uvedenej v rozhodnutí príslušného správcu dane, maximálne však do výšky zrazenej dane v cudzej mene.
10. Zmluvné strany sa zaväzujú akceptovať akékoľvek legislatívne zmeny v právnom poriadku Slovenskej republiky, vrátane zmien v daňových zákonoch, ktoré sa dotknú zmluvy, a rešpektovať ich aplikáciu počas doby ich platnosti. Predávajúci sa zaväzuje akúkoľvek zmenu vo svojom vzťahu k daňovým povinnostiam voči Slovenskej republike ihneď konzultovať s kupujúcim a na vyžiadanie predloží kupujúcemu všetky podklady potrebné pre riadne vysporiadanie svojich daňových povinností.
11. Bez ohľadu na čokoľvek iné dohodnuté v zmluve:
12. Ak predávajúci poskytne kupujúcemu nepravdivé vyhlásenia alebo ho inak uvedie do omylu, zaväzuje sa predávajúci nahradiť kupujúcemu v plnej výške zrážku dane, zabezpečenie dane, DPH, pokuty a úroky, ktoré vzniknú kupujúcemu v dôsledku vyššie uvedeného konania predávajúceho. Kupujúci môže požadovať vyššie uvedenú náhradu najskôr v deň doručenia platobného výmeru alebo rozhodnutia vydaného príslušným správcom dane adresovaného kupujúcemu.
13. Predávajúci v plnom rozsahu zodpovedá za škodu, ktorá vznikne kupujúcemu tým, že predávajúci nesprávne použije režim prenesenia daňovej povinnosti na kupujúceho namiesto uplatnenia dane na výstupe a naopak. Za takúto škodu bude považovaná okrem iného aj pokuta, úrok z omeškania a dodatočne vyrubená DPH zo strany príslušného správcu dane.
14. V prípade, že predávajúci je registrovaným platiteľom DPH na území Slovenskej republiky a rozhodne sa pre osobitnú úpravu uplatňovania dane na základe prijatia platby za dodanie tovaru (ďalej len „**osobitná úprava**“), je povinný o tejto skutočnosti písomne informovať kupujúceho najneskôr do konca kalendárneho mesiaca, v ktorom začal uplatňovať osobitnú úpravu. Rovnako v prípade, ak predávajúci skončí uplatňovanie osobitnej úpravy, je povinný písomne oznámiť túto skutočnosť kupujúcemu najneskôr do 5 dní od konca zdaňovacieho obdobia, v ktorom uplatňovanie osobitnej úpravy skončil.
15. V prípade, ak predávajúci je platiteľom dane z pridanej hodnoty v Slovenskej republike vrátane zahraničnej osoby, ktorá má na území Slovenskej republiky stálu prevádzkareň registrovanú pre daň z pridanej hodnoty, a fakturácia za predmet zmluvy je vystavená pod identifikačným číslom DPH prideleným stálej prevádzkarni v Slovenskej republike, predávajúci týmto vyhlasuje, že:
16. ku dňu podpisu zmluvy neexistujú dôvody, na základe ktorých by kupujúci mal alebo mohol byť ručiteľom za daňovú povinnosť predávajúceho vzniknutú z DPH, ktorú predávajúci kupujúcemu vyúčtoval alebo vyúčtuje ku kúpnej cene podľa zmluvy, podľa ustanovení § 69 ods. 14 v nadväznosti na § 69b zákona č. 222/2004 Z. z. o dani z pridanej hodnoty v znení neskorších predpisov (ďalej len “**zákon o DPH**“);
17. v prípade, ak mu tak ukladá zákon o DPH, podá k DPH riadne daňové priznanie a v prípade vzniku povinnosti zaplatiť DPH túto v dohodnutom termíne splatnosti odvedie miestne príslušnému správcovi dane;
18. v prípade, ak mu zákon o DPH ukladá zaplatiť DPH, nemá akýkoľvek úmysel nezaplatiť DPH vzťahujúcu sa k predmetu plnenia podľa tejto zmluvy, alebo úmysel krátiť túto DPH, či prípadne vylákať daňovú výhodu, a nemá úmysel dostať sa do postavenia, kedy túto DPH nebude môcť zaplatiť.
19. kúpnu cenu za dodávku tovaru požaduje uhradiť na bankový účet používaný na podnikanie, ktorý je zároveň zverejnený v zozname bankových účtov oznámených podľa § 6 ods. 1 až 3 zákona o DPH.
20. Kupujúci je oprávnený v prípade, že predávajúci písomne nepotvrdí kupujúcemu v čase vzniku daňovej povinnosti, že kupujúcemu nevzniká povinnosť ručenia za DPH v zmysle § 69 ods. 14 zákona o DPH, pozdržať úhradu sumy vo výške DPH z každej príslušnej faktúry vystavenej predávajúcim, s čím predávajúci výslovne súhlasí.
21. V prípade, ak kupujúci v čase vzniku daňovej povinnosti predávajúceho vedel alebo na základe dostatočných dôvodov uvedených v zákone o DPH (§ 69 ods. 14) vedieť mal alebo vedieť mohol, že celá daň alebo časť dane z tovaru alebo služby nebude predávajúcim zaplatená, je kupujúci oprávnený sumu vo výške DPH uvedenú na faktúre predávajúceho alebo jej časť nezaplatiť predávajúcemu v lehote splatnosti faktúry.

Predávajúci v takom prípade nemá nárok na úhradu príslušnej časti faktúry zodpovedajúcej výške DPH, na úroky z omeškania ani akékoľvek sankcie súvisiace s neuhradenou príslušnou časťou faktúry.

Kupujúci však môže uhradiť sumu vo výške DPH alebo jej časť uvedenú vo faktúre predávajúceho osobitným spôsobom úhrady dane podľa zákona o DPH (§ 69c), t. j. na číslo účtu správcu dane vedeného pre predávajúceho podľa osobitných predpisov.

# Záruka a zodpovednosť za vady tovaru, náhrada škody

1. **Záruka a zodpovednosť za vady**
   1. Predávajúci poskytuje kupujúcemu záruku za akosť dodaného tovaru po dobu 36 mesiacov odo dňa jeho prevzatia kupujúcim.
   2. Predávajúci poskytuje záruku za to, že tovar je doručený riadne, včas a kompletne a že tovar si zachová vlastnosti dohodnuté v zmluve, v príslušnej čiastkovej zmluve, v špecifikáciách (prílohy č. 1 a 2 k tejto zmluve) a v príslušných platných právnych predpisoch a normách a že tovar nebude počas záručnej doby vykazovať žiadne vady.
   3. Predávajúci rovnako zodpovedá aj za to, že dodaný tovar nevykazuje žiadne právne vady a že zo strany tretej osoby nebudú uplatňované nároky z titulu porušenia alebo ohrozenia autorských práv, práv na ochrannú známku alebo iných obdobných práv.
   4. Predávajúci zodpovedá za vady tovaru v zmysle ustanovení § 422 a nasledujúcich Obchodného zákonníka. Za právne vady tovaru predávajúci zodpovedá v zmysle ustanovení § 433 a nasledujúcich Obchodného zákonníka.
   5. V prípade, ak má tovar počas záručnej doby akékoľvek vady, kupujúci má právo si uplatniť voči predávajúcemu nárok na odstránenie týchto vád. Kupujúci je oprávnený uplatniť si tento nárok u predávajúceho písomne bez zbytočného odkladu po zistení vady tovaru, avšak nie neskôr ako 30 dní po uplynutí záručnej doby podľa bodu 1.1 tohto článku zmluvy. Pre účely uplatňovania nároku kupujúceho na odstránenie vád tovaru (ďalej ako „**oznámenie o vade tovaru**“) predávajúci oznámi kupujúcemu najneskôr do dodania tovaru príslušnú e-mailovú adresu/y. Oznámenie o vade tovaru sa považuje za doručené predávajúcemu momentom jeho odoslania na e-mailovú adresu predávajúceho podľa predchádzajúcej vety (resp. na inú e-mailovú adresu predávajúceho, ak predávajúci do toho času neoznámi kupujúcemu príslušnú e-mailovú adresu).
   6. Predávajúci je v prípade uplatnenia nároku kupujúceho podľa bodu 1.5 tohto článku zmluvy povinný reklamované vady tovaru bezodplatne odstrániť jedným z nasledovných spôsobov:
2. opravou tovaru, alebo
3. dodaním náhradného tovaru za vadný tovar (t. j. náhradné plnenie zo strany predávajúceho),

pričom právo voľby medzi týmito nárokmi patrí predávajúcemu. Kupujúci je na svoje náklady povinný poskytnúť predávajúcemu pri odstraňovaní reklamovanej vady primeranú súčinnosť.

* 1. Ak nie je možná efektívna náprava podľa odseku (i) alebo odseku (ii) bodu 1.6 tohto článku, zmluvné strany sa môžu dohodnúť na poskytnutí primeranej zľavy predávajúcim z kúpnej ceny za tovar.
  2. Predávajúci je povinný bezodkladne, najneskôr však do 10 pracovných dní od doručenia oznámenia o vade tovaru podľa bodu 1.5 tohto článku zmluvy predávajúcemu (pokiaľ sa zmluvné strany v odôvodnených prípadoch nedohodnú na dlhšej lehote), doručiť kupujúcemu písomné oznámenie o spôsobe odstránenia vady tovaru niektorým zo spôsobov podľa bodu 1.6 tohto článku zmluvy, resp. oznámenie o tom, že vadu tovaru nie je možné efektívne odstrániť.
  3. Predávajúci je povinný začať s nápravou vady bez zbytočného odkladu, najneskôr však do 10 pracovných dní od doručenia oznámenia o vade tovaru podľa bodu 1.5 tohto článku zmluvy predávajúcemu (pokiaľ sa zmluvné strany v odôvodnených prípadoch nedohodnú na dlhšej lehote).
  4. Predávajúci je povinný odstrániť vadu tovaru bez zbytočného odkladu, najneskôr však do 3 mesiacov od doručenia oznámenia o vade tovaru podľa bodu 1.5 tohto článku zmluvy predávajúcemu. Túto lehotu možno primerane predĺžiť, ak si to objektívne vyžaduje povaha vady alebo spôsob jej odstránenia, alebo ak odstránenie vady nie je možné v lehote podľa predchádzajúcej vety z dôvodov, za ktoré zodpovedá výlučne kupujúci.
  5. Vadu môže odstrániť opravou tovaru aj kupujúci na náklady predávajúceho, pričom je zároveň kupujúci oprávnený dať vadu odstrániť opravou tovaru aj tretej strane na náklady predávajúceho, ak:
  6. odstránenie vady neznesie odklad, alebo
  7. predávajúci nedoručil kupujúcemu včas oznámenie podľa bodu 1.8 tohto článku zmluvy, alebo
  8. predávajúci nezačne s odstraňovaním vady tovaru preukázateľne v lehote podľa bodu 1.9 tohto článku zmluvy, alebo
  9. predávajúci neodstráni vadu tovaru v lehote podľa bodu 1.10 tohto článku zmluvy,

pričom:

1. v takýchto prípadoch je predávajúci pre účely odstránenia reklamovanej vady povinný (a) najneskôr v prvý (1.) pracovný deň nasledujúci po doručení písomnej žiadosti kupujúceho poskytnúť kupujúcemu kontaktné údaje na svojich vhodných autorizovaných zástupcov a/alebo doručiť svoje písomné vyjadrenie k prípadnej žiadosti kupujúceho o odsúhlasenie tretej strany, ktorú má kupujúci v úmysle odstránením vady poveriť, a/alebo (b) bezodkladne, najneskôr však do 5 pracovných dní, doručiť svoje písomné vyjadrenie k žiadosti kupujúceho o odsúhlasenie navrhovaného spôsobu odstránenia vady;
2. v prípade odstránenia reklamovanej vady podľa tohto bodu 1.11 tohto článku zmluvy zostávajú práva a/alebo nároky kupujúceho vyplývajúce zo záruky podľa tohto článku zmluvy nedotknuté s výnimkou tých častí tovaru, ktoré boli predmetom opravy podľa tohto bodu 1.11 tohto článku zmluvy samotným kupujúcim alebo kupujúcim poverenou treťou stranou, ktorá nie je autorizovaným zástupcom predávajúceho, bez predchádzajúceho súhlasu predávajúceho;
3. práva a/alebo nároky kupujúceho podľa odseku (ii) tohto bodu 1.11 tohto článku zmluvy zostávajú zachované aj v prípade, že kupujúci odstránil vadu bez predchádzajúceho súhlasu predávajúceho, ak predávajúci nesplnil niektorú zo svojich povinností podľa odseku (i) tohto bodu 1.11 tohto článku zmluvy.
   1. Predávajúci je povinný v termínoch podľa tohto článku zmluvy odstrániť aj vady tovaru reklamované kupujúcim podľa tohto bodu 1 tohto článku zmluvy, za ktoré odmieta svoju zodpovednosť, pričom v takom prípade má nárok na úhradu primeranej ceny za odstránenie vady, ktorú zmluvné strany stanovia dohodou na základe ponuky predávajúceho. Dôkazné bremeno je v tomto prípade na strane predávajúceho.
   2. Za podstatné porušenie zmluvy zo strany predávajúceho sa bude považovať aj, ak predávajúci:
   * oznámi kupujúcemu, že vadu tovaru, za ktorú zodpovedá predávajúci, nie je možné efektívne odstrániť žiadnym zo spôsobov podľa bodu 1.6 tohto článku zmluvy a zmluvné strany nedosiahnu dohodu o primeranej zľave z kúpnej ceny tovaru podľa bodu 1.7 tohto článku zmluvy, alebo
   * neodstráni vadu tovaru, za ktorú zodpovedá predávajúci, ani v dodatočnej lehote 1 mesiac po márnom uplynutí lehoty podľa bodu 1.10 tohto článku zmluvy, alebo
   * odmietne odstrániť reklamovanú vadu tovaru bez relevantného dôvodu.
   1. Prípad, keď sa tá istá vada tovaru vyskytne opakovane aj napriek jej odstráneniu niektorým zo spôsobov podľa bodu 1.6 tohto článku, sa považuje za podstatné porušenie tejto zmluvy predávajúcim.
   2. Záruka predávajúceho podľa tohto bodu 1 tohto článku zmluvy sa nevzťahuje na vady, ktoré vznikli v dôsledku:
   3. normálneho bežného opotrebovania tovaru, alebo
   4. inštalácie, používania a/alebo údržby tovaru, resp. iného nakladania s tovarom kupujúcim v rozpore s príslušnými návodmi na prevádzku a údržbu tovaru alebo ďalšími písomnými inštrukciami predávajúceho, alebo
   5. opravy alebo úpravy tovaru kupujúcim, resp. ním poverenou treťou stranou, ktorá nie je autorizovaným zástupcom predávajúceho, bez predchádzajúceho písomného súhlasu predávajúceho, avšak s výnimkou prípadov podľa bodu 1.11 tohto článku zmluvy.
   6. Nároky z vád tovaru sa nedotýkajú nárokov kupujúceho na náhradu škody podľa tejto zmluvy alebo nárokov na zmluvnú pokutu podľa tejto zmluvy.
4. **Náhrada škody**
   1. Zmluvná strana zodpovedá za škodu, ktorá vznikla druhej zmluvnej strane v dôsledku porušenia svojich povinností vyplývajúcich z tejto zmluvy a/alebo čiastkovej zmluvy.
   2. Zmluvné strany sa dohodli, s ohľadom na všetky okolnosti súvisiace s uzatvorením tejto zmluvy a príslušnej čiastkovej zmluvy, že maximálna výška škody, ktorú si môžu zmluvné strany uplatniť v rámci plnenia čiastkovej zmluvy, nepresiahne čiastku celkovej kúpnej ceny uvedenej v príslušnej čiastkovej zmluve.
   3. Zmluvné strany sa zároveň dohodli, že si vzájomne nahradia len skutočnú škodu, pričom náhrada ušlého zisku a následných škôd je vylúčená.
   4. Pre vylúčenie pochybnosti, následnými škodami sa pre účely tejto zmluvy rozumejú nasledovné škody: strata a/alebo odklad produkcie, strata produktu, strata použitia zariadenia, strata príjmu, zisku alebo predpokladaného zisku, strata príležitosti, pohotovosť a/alebo prestoje zariadení a zvýšená réžia.

# Zmluvné sankcie

1. V prípade omeškania predávajúceho so splnením predmetu zmluvy dohodnutým v príslušnej čiastkovej zmluve má kupujúci právo fakturovať predávajúcemu zmluvnú pokutu vo výške 0,2% z kúpnej ceny za každý začatý deň omeškania, najviac však do výšky 20% kúpnej ceny dohodnutej v príslušnej čiastkovej zmluve.
2. V prípade omeškania dlžníka so splnením peňažného záväzku má veriteľ právo fakturovať dlžníkovi úrok z omeškania vo výške 0,02% z dlžnej sumy za každý deň omeškania, najviac však do výšky 20% dlžnej čiastky.
3. Uplatnením zmluvnej pokuty dohodnutej touto zmluvou nie je dotknutý nárok na náhradu škody, ktorá vznikne druhej strane z nesplnenia zmluvných povinností zabezpečených touto zmluvnou pokutou, vo výške presahujúcej zaplatenú zmluvnú pokutu.

# Okolnosti vylučujúce zodpovednosť

1. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala.
2. Zodpovednosť nevylučuje prekážka, ktorá vznikla až v čase, keď povinná strana bola v omeškaní s plnením svojej povinnosti, alebo vznikla z jej hospodárskych pomerov.
3. Zmluvná strana nenesie zodpovednosť za nesplnenie svojich povinností, vyplývajúcich zo zmluvy, ak preukáže, že:

* nesplnenie nastalo následkom mimoriadnych nepredvídateľných a neodvrátiteľných udalostí, a
* prekážky ani ich následky nebolo možné v čase uzatvárania zmluvy predvídať, a
* prekážkam ani ich následkom sa nedalo zabrániť, vyhnúť, ani ich prekonať.

1. Strana, ktorá porušuje svoju povinnosť alebo ktorá s prihliadnutím na všetky okolnosti má vedieť, že poruší svoju povinnosť zo záväzkového vzťahu, je povinná oznámiť druhej zmluvnej strane povahu prekážky, ktorá jej bráni alebo bude brániť v plnení povinnosti, a informovať o jej dôsledkoch. Správa musí byť doručená kupujúcemu, resp. predávajúcemu, písomne (e-mailom alebo v papierovej podobe) do 2 pracovných dní po tom, čo sa povinná strana o prekážke dozvedela alebo pri náležitej starostlivosti mohla dozvedieť. Nesplnenie oznamovacej povinnosti zaväzuje povinnú stranu nahradiť škodu, ktorej sa mohlo včasným oznámením predísť.
2. Účinky okolností vylučujúcich zodpovednosť sú obmedzené iba na dobu, pokiaľ trvá prekážka, s ktorou sú tieto účinky spojené.
3. Okolnosti vylučujúce zodpovednosť oslobodzujú povinnú stranu od povinnosti uhradiť škodu, zmluvnú pokutu a iné zmluvne dohodnuté sankcie.
4. O dobu trvania okolností vylučujúcich zodpovednosť sa predlžuje čas plnenia. Ak okolnosti vylučujúce zodpovednosť trvajú nepretržite dlhšie ako 10 týždňov, je ktorákoľvek zmluvná strana oprávnená odstúpiť od príslušnej čiastkovej zmluvy.
5. Zmluvné strany berú na vedomie, že v súvislosti s pandémiou ochorenia COVID-19 alebo akoukoľvek inou epidémiou, či pandémiou, ktorá môže vzniknúť počas platnosti tejto zmluvy a/alebo čiastkovej zmluvy (ďalej len „**Epidémia**“), môžu vzniknúť prekážky brániace povinnej strane v plnení tejto zmluvy a/alebo čiastkovej zmluvy. Preto sa zmluvné strany dohodli, že takéto prekážky nebudú zdrojom žiadnej zodpovednosti povinnej zmluvnej strany najmä (ale nie výlučne) ohľadne omeškania dodávky tovaru. Zmluvné strany sa zaväzujú v dobrej viere spoločne hľadať vzájomne akceptovateľné riešenie, ktoré bude minimalizovať takéto negatívne dopady, pričom povinná strana bude oprávnená požadovať spravodlivú zmenu termínov dodania tovaru dohodnutých v príslušných čiastkových zmluvách v dôsledku dopadov Epidémie pod podmienkou ich riadneho preukázania, ak:
6. sa Epidémia neobjavila v čase, kedy už bola povinná strana v omeškaní, či v inom porušení svojej povinnosti podľa tejto zmluvy a/alebo čiastkovej zmluvy a/alebo nevyplynula z hospodárskych pomerov povinnej strany, a
7. prekážky brániace povinnej strane v riadnom plnení povinností podľa zmluvy a/alebo čiastkovej zmluvy vznikli v dôsledku Epidémie, a
8. povinná strana si splnila oznamovaciu povinnosť o Epidémii podľa bodu 11.4 tohto článku zmluvy.
9. V dôsledku aktuálneho vojnového konfliktu na Ukrajine a/alebo iného ozbrojeného konfliktu (ďalej len „**ozbrojený konflikt**“), sa na strane predávajúceho môžu vyskytnúť dočasné omeškania dodávok alebo subdodávok. Dodávka tovaru je však podmienená včasným dodaním subdodávok zo strany subdodávateľov predávajúceho. Preto sa zmluvné strany dohodli, že v takomto prípade sa ad hoc dohodnú na primeranej úprave termínov dodávok tovaru dohodnutých v príslušných čiastkových zmluvách s cieľom minimalizovať z toho vyplývajúce negatívne dopady a reflektovať objektívne skutočnosti spôsobené ozbrojeným konfliktom.
10. V prípadoch podľa bodov 8 a 9 tohto článku zmluvy nie je oprávnená zmluvná strana oprávnená uplatniť si voči povinnej zmluvnej strane zmluvné sankcie za omeškanie a na tieto prípady sa budú primerane aplikovať ustanovenia bodov 2, 4, 5, 6 a 7 tohto článku zmluvy.

# Odstúpenie od zmluvy a vypovedanie zmluvy

1. **Odstúpenie od zmluvy**
   1. Ktorákoľvek zo zmluvných strán je oprávnená odstúpiť od tejto zmluvy a/alebo čiastkovej zmluvy v prípadoch stanovených touto zmluvou, príslušnou čiastkovou zmluvou alebo zákonom č. 513/1991 Zb., Obchodný zákonník, v znení neskorších predpisov (ďalej len „**Obchodný zákonník**“), najmä však v prípade, ak druhá zmluvná strana podstatným spôsobom poruší svoje zmluvné povinnosti vyplývajúce z tejto zmluvy a/alebo z príslušnej čiastkovej zmluvy.
   2. Ak nie je v zmluve špecifikované inak, porušenie zmluvy a/alebo čiastkovej zmluvy sa považuje za podstatné, ak zmluvná strana porušujúca zmluvu a/alebo čiastkovú zmluvu vedela v čase uzavretia zmluvy alebo čiastkovej zmluvy, alebo v tomto čase bolo rozumné predvídať s prihliadnutím na účel zmluvy, ktorý vyplynul z jej obsahu alebo z okolností, za ktorých bola zmluva a/alebo čiastková zmluva uzavretá, že druhá zmluvná strana nebude mať záujem na plnení povinností pri takomto porušení zmluvy a/alebo čiastkovej zmluvy. Pri pochybnostiach sa predpokladá, že porušenie zmluvy a/alebo čiastkovej zmluvy nie je podstatné.
   3. Zmluvné strany sa dohodli, že za podstatné porušenie zmluvných povinností sa považuje aj porušenie akejkoľvek povinnosti, vyplývajúcej z tejto zmluvy a/alebo čiastkovej zmluvy, ktoré nebude napravené ani v dodatočnej primeranej lehote poskytnutej druhou zmluvnou stranou.
   4. Kupujúci môže odstúpiť od tejto zmluvy a/alebo čiastkovej zmluvy aj z dôvodov uvedených v zákone č. 343/2015 Z.z. o verejnom obstarávaní v znení neskorších predpisov (ďalej len „**Zákon o VO**“), alebo ak tak ukladá kupujúcemu akýkoľvek iný právny predpis, ktorý je kupujúci povinný dodržiavať.
   5. Odstúpenie od zmluvy a/alebo čiastkovej zmluvy sa musí vykonať písomne a musí byť doručené druhej zmluvnej strane. Odstúpenie od zmluvy a/alebo čiastkovej zmluvy nadobúda právne účinky dňom doručenia oznámenia o odstúpení od zmluvy a/alebo čiastkovej zmluvy druhej zmluvnej strane.
   6. V prípade, ak jedna zo zmluvných strán odstúpi od časti zmluvy alebo čiastkovej zmluvy, odstupujúca zmluvná strana musí výslovne uviesť, že odstupuje len od časti zmluvy alebo časti čiastkovej zmluvy, pričom je povinná špecifikovať tú časť zmluvy alebo čiastkovej zmluvy, ktorá sa týka odstúpenia.
   7. Zmluvné strany sa dohodli, že v prípade odstúpenia od zmluvy alebo čiastkovej zmluvy si zmluvné strany navzájom vrátia príslušné poskytnuté plnenia a platby. Ak nie je možné poskytnuté plnenie vrátiť predávajúcemu, uhradí kupujúci predávajúcemu za príslušné plnenie iba sumu, o ktorú sa kupujúci takýmto plnením obohatil s ohľadom na rozsah a mieru rozpracovanosti takého plnenia.
   8. V prípade odstúpenia kupujúceho od zmluvy a/alebo čiastkovej zmluvy, má kupujúci právo odstúpiť aj ohľadne plnenia, ktoré už bolo prijaté, alebo pri ktorom ešte nenastali dôvody na odstúpenie od zmluvy, ak toto plnenie nemá (vzhľadom na svoju povahu) pre kupujúceho hospodársky význam bez zvyšku plnenia, pri ktorom nastali dôvody na odstúpenie.
   9. Odstúpenie od zmluvy alebo čiastkovej zmluvy sa nedotýka nárokov na náhradu škody vzniknutej porušením tejto zmluvy alebo čiastkovej zmluvy, nárokov na zaplatenie zmluvných pokút, ani zmluvných ustanovení týkajúcich sa voľby práva, riešenia sporov medzi zmluvnými stranami a iných ustanovení, ktoré podľa prejavenej vôle zmluvných strán alebo vzhľadom na svoju povahu majú trvať aj po ukončení tejto zmluvy alebo čiastkovej zmluvy.
2. **Vypovedanie zmluvy**
   1. Zmluvné strany sa dohodli, že kupujúci má právo túto zmluvu vypovedať aj bez udania dôvodu.
   2. Výpovedná lehota je 1 mesiac a začína plynúť od prvého kalendárneho dňa mesiaca nasledujúceho po mesiaci, v ktorom bola písomná výpoveď kupujúceho doručená predávajúcemu.

# Uplatňované právo a riešenie sporov

1. Táto zmluva ako aj práva a povinnosti z nej vyplývajúce, vrátane posudzovania jej platnosti ako aj následkov jej prípadnej neplatnosti, sa riadia a budú vykladané na základe a v súlade s právnym poriadkom Slovenskej republiky. Zmluvné strany týmto zároveň vylučujú aplikáciu akýchkoľvek a všetkých kolíznych noriem upravených v právnych predpisoch a v dvojstranných a/alebo viacstranných medzinárodných zmluvách a/alebo dohodách, ktoré sú súčasťou právneho poriadku Slovenskej republiky.
2. Právne vzťahy, ktoré nie sú v tejto zmluve bližšie upravené, sa riadia príslušnými ustanoveniami Obchodného zákonníka v znení neskorších predpisov.
3. Zmluvné strany sa dohodli, že všetky spory vyplývajúce z tejto zmluvy alebo v súvislosti s ňou budú riešené vzájomnou dohodou zmluvných strán. V prípade, že nedôjde k dohode, budú spory s konečnou platnosťou rozhodované súdom v Slovenskej republike, vecne a miestne príslušným podľa procesných predpisov platných v Slovenskej republike.

# Záverečné ustanovenia

1. **Platnosť a účinnosť zmluvy**
   1. Zmluva nadobúda platnosť a účinnosť dňom jej podpísania oboma zmluvnými stranami.
   2. Táto zmluva sa uzatvára na dobu určitú 12 mesiacov odo dňa nadobudnutia jej účinnosti a platnosti. Zmluvné strany sa dohodli, že kupujúci má právo požiadať o predĺženie doby platnosti tejto zmluvy, pričom v prípade uplatnenia tohto práva kupujúceho sa doba platnosti tejto zmluvy automaticky predlžuje o 12 mesiacov. Kupujúci svoje právo na predĺženie doby platnosti tejto zmluvy uplatní vo forme písomného oznámenia, ktoré odošle predávajúcemu najneskôr 1 mesiac pred uplynutím pôvodnej doby platnosti zmluvy. V prípade predĺženia doby platnosti tejto zmluvy zmluvné podmienky zostávajú v platnosti bez zmeny.
   3. Zmluvné strany sa dohodli, že kupujúci je oprávnený uplatniť si svoje právo na predĺženie platnosti tejto zmluvy podľa bodu 1.1 tohto článku najviac jedenkrát (1x).
   4. Meniť alebo doplňovať text tejto zmluvy je možné len formou písomných dodatkov, ktoré budú platné, len ak budú riadne podpísané oboma zmluvnými stranami.
2. **Neúčinné ustanovenia**
   1. Ak by ktorékoľvek z ustanovení obsiahnuté v tejto zmluve sa stalo neplatným, nezákonným, alebo nevymáhateľným v akomkoľvek ohľade, platnosť, zákonnosť, alebo vymáhateľnosť zvyšných ustanovení v nej obsiahnutých týmto nebude žiadnym spôsobom dotknutá alebo zhoršená.
   2. Ak by ktorékoľvek z ustanovení v tejto zmluve sa stali neplatnými (napr. v dôsledku zmeny všeobecne záväzných právnych predpisov), zmluvné strany sa zaväzujú nahradiť takéto neplatné časti tejto zmluvy novými ustanoveniami, ktoré spĺňajú všeobecne záväzné právne ustanovenia a ktorých obsah je čo najbližšie k účelu zmluvy predpokladanej zmluvnými stranami.
3. **Písomná forma**

Zmluvné strany sa dohodli, že ak v tejto zmluve alebo v jej prílohách nie je výslovne uvedené inak, alebo ak sa zmluvné strany počas plnenia tejto zmluvy nedohodnú inak, vyžaduje sa štandardne písomná forma komunikácie medzi zmluvnými stranami pri plnení tejto zmluvy a/alebo čiastkovej zmluvy, pričom zmluvné strany ako písomnú formu všeobecne akceptujú aj komunikáciu prostredníctvom bežne používaných programov elektronickej pošty (ďalej aj ako „e-mail“) vrátane elektronických dokumentov v štandardných a bežne používaných a dostupných formátoch (napr. formáty dokumentov MS Office: DOC, XLS, PPT, formáty grafických dokumentov PDF, DWG a pod.) okrem faktúr a ich príloh, ktoré musia byť doručené vo forme a spôsobom uvedeným v článku IV bod 3 tejto zmluvy.

1. **Jazyk zmluvy**

***[Poznámka: Nasledujúce dva body 4.1 a 4.2 platia pre uchádzača so sídlom na území Slovenskej republiky a uchádzač, na ktorého sa nevzťahujú, ich z návrhu zmluvy vymaže:]***

* 1. Komunikačným jazykom zmluvy je slovenský jazyk a v prípade, ak je to pre plnenie zmluvy potrebné, je predávajúci povinný na žiadosť kupujúceho a na vlastné náklady zabezpečiť preklad aj tlmočenie pre kupujúceho z a do slovenského jazyka a miestneho jazyka na primeranej kvalitatívnej a odbornej úrovni.
  2. Zmluva je vyhotovená v 4 originálnych výtlačkoch v slovenskom jazyku. Každá zmluvná strana si ponechá 2 výtlačky.

***[Poznámka: Nasledujúce dva body 4.3 a 4.4 platia len pre uchádzača so sídlom mimo územia Slovenskej republiky a uchádzač, na ktorého sa nevzťahujú, ich z návrhu zmluvy vymaže:]***

* 1. Komunikačným jazykom zmluvy je anglický jazyk a v prípade, ak je to pre plnenie zmluvy potrebné, je predávajúci povinný na žiadosť kupujúceho a na vlastné náklady zabezpečiť preklad aj tlmočenie pre kupujúceho z a do anglického jazyka a miestneho jazyka na primeranej kvalitatívnej a odbornej úrovni.
  2. Zmluva je vyhotovená v 4 originálnych výtlačkoch v anglickom jazyku. Každá zmluvná strana si ponechá 2 výtlačky.

1. **Osobitné ustanovenia**
   1. Zmluvné strany sa v súlade s ustanovením § 364 Obchodného zákonníka dohodli, že predávajúci si nemôže započítať voči kupujúcemu akékoľvek svoje pohľadávky bez predchádzajúceho písomného súhlasu kupujúceho alebo osobitnej písomnej dohody zmluvných strán.
   2. Čiastkové zmluvy uzavreté medzi zmluvnými stranami počas platnosti tejto zmluvy ostávajú naďalej v platnosti bezo zmeny aj po ukončení platnosti tejto zmluvy, a to doby dohodnutej v čiastkovej zmluve resp. do doby splnenia všetkých záväzkov z čiastkovej zmluvy vyplývajúcich. Práva a povinnosti zmluvných strán vyplývajúce z čiastkových zmlúv, ktoré boli uzavreté počas platnosti tejto zmluvy sa riadia ustanoveniami tejto zmluvy aj po ukončení jej platnosti.
   3. Zmluvné strany potvrdzujú, že vystavovanie objednávok je výlučne na uvážení kupujúceho podľa jeho aktuálnych požiadaviek a potrieb. Predávajúci je povinný dodať tovar vždy iba na základe čiastkovej zmluvy uzavretej medzi zmluvnými stranami.
   4. Bez ohľadu na iné ustanovenia zmluvy, predávajúci berie na vedomie, že:
      1. Táto zmluva bola uzavretá na základe postupu verejného obstarávania podľa Zákona o VO;
      2. Akýkoľvek dodatok k tejto zmluve, ako aj akákoľvek osobitná zmluva (objednávka), ktorej predmetom by mali byť akékoľvek zmeny v plnení zmluvy a/alebo dodatočné práce v zmysle tejto zmluvy, môžu byť medzi zmluvnými stranami uzatvorené len za podmienky, že budú splnené príslušné podmienky stanovené Zákonom o VO;
      3. kupujúci je v zmysle Zákona o VO povinný zverejniť túto zmluvu, ako aj ďalšie informácie týkajúce sa jej plnenia (napr. správu o uzavretí zmluvy, referenciu o plnení zmluvy, správu o plnení zmluvy po jej ukončení a pod.), spôsobom a v rozsahu podľa Zákona o VO;
   5. Predávajúci sa zaväzuje poskytnúť kupujúcemu na základe jeho písomnej žiadosti súčinnosť potrebnú pre splnenie povinností kupujúceho podľa Zákona o VO, najmä poskytnúť kupujúcemu úplné a pravdivé informácie a/alebo doklady vyžadované v zmysle Zákona o VO.
   6. Predávajúci berie na vedomie, že počas trvania tejto zmluvy a/alebo čiastkovej zmluvy má povinnosť (i) byť zapísaný v Registri partnerov verejného sektora (ďalej len „RPVS“) v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „Zákon o RPVS“) , a (ii) riadne a včas si plniť všetky povinnosti vyplývajúce zo Zákona o RPVS. Predávajúci sa zaväzuje zabezpečiť splnenie povinnosti zápisu do RPVS aj u všetkých svojich subdodávateľov (ak im táto povinnosť vznikne podľa Zákona o RPVS), a to ešte pred uzavretím príslušnej subdodávateľskej zmluvy, ako aj riadne a včasné plnenie všetkých ich povinností vyplývajúcich zo Zákona o RPVS. Porušenie povinností podľa prvej alebo druhej vety tohto bodu 5.6 sa považuje za podstatné porušenie zmluvy predávajúcim.
   7. Akúkoľvek zmenu údajov o predávajúcom a/alebo o jeho subdodávateľovi, najmä (ale nie výlučne) zmenu údajov, ktoré sú predmetom zápisu do RPVS , ako aj údajov, ktoré je predávajúci povinný písomne oznámiť kupujúcemu podľa článku V zmluvy, je predávajúci povinný bezodkladne oznámiť kupujúcemu, najneskôr však v lehote dohodnutej v zmluve alebo stanovenej príslušným právnym predpisom pre oznámenie danej skutočnosti príslušnému orgánu verejnej správy, a ak taká lehota nie je stanovená, tak najneskôr do 15 pracovných dní odkedy sa príslušná zmena stala účinnou. Porušenie povinnosti predávajúceho podľa tohto bodu ohľadom údajov, ktoré sú predmetom zápisu do RPVS, je podstatným porušením zmluvy.
2. **Kontrola exportu**
   1. Bez ohľadu na čokoľvek iné uvedené v tejto zmluve, zmluvné strany (predávajúci aj kupujúci) sa zaväzujú striktne dodržiavať akékoľvek platné právne predpisy a/alebo obmedzenia týkajúce sa exportu tovaru a ekonomických sankcií (bez ohľadu na to, či sa týkajú jednotlivcov, právnických osôb alebo štátov), a to nielen v rámci krajiny svojho sídla a/alebo vykonávania svojej hospodárskej činnosti, ale aj platné právne predpisy EU a USA, prípadne aj akékoľvek iné právne predpisy, ktoré je príslušná zmluvná strana povinná dodržiavať.
   2. Kupujúci sa zaväzuje kedykoľvek počas platnosti tejto zmluvy a/alebo čiastkovej zmluvy predložiť predávajúcemu na základe jeho písomnej žiadosti certifikát konečného použitia tovaru. Predávajúci má právo prerušiť plnenie zmluvy a/alebo čiastkovej zmluvy do doby predloženia riadne podpísaného certifikátu konečného použitia kupujúcim.
   3. Ak počas platnosti tejto zmluvy a/alebo čiastkovej zmluvy vstúpia do platnosti akékoľvek právne predpisy, obmedzenia a/alebo sankcie, ktoré je príslušná zmluvná strana povinná dodržiavať a ktoré budú brániť povinnej zmluvnej strane v splnení jej zmluvnej povinnosti, zmluvné strany sa zaväzujú v dobrej viere spoločne hľadať vzájomne akceptovateľné riešenie, ktoré bude minimalizovať takéto negatívne dopady. Ak sa takéto vzájomne akceptovateľné riešenie nenájde v lehote jedného (1) mesiaca odo dňa, kedy povinná zmluvná strana písomne oznámila druhej zmluvnej strane prekážku podľa predchádzajúcej vety, je ktorákoľvek zmluvná strana oprávnená odstúpiť od príslušnej čiastkovej zmluvy a v prípade, ak táto prekážka bráni povinnej zmluvnej strane v plnení tejto zmluvy, je ktorákoľvek zmluvná strana oprávnená odstúpiť aj od tejto zmluvy. Pre vylúčenie pochybnosti platí, že odstúpenie od zmluvy a/alebo čiastkovej zmluvy podľa tohto bodu 6.3 tohto článku zmluvy sa nebude považovať za porušenie zmluvy a/alebo čiastkovej zmluvy a na tento prípad sa budú primerane aplikovať ustanovenia bodov 2, 4, 5, 6 a 7 článku VIII zmluvy.
3. **Ochrana dôverných informácií**
   1. Zmluvné strany sa dohodli, že pre účely tejto zmluvy „dôverné informácie“ znamenajú a zahŕňajú informácie, dáta alebo vedomosti sprístupnené prijímajúcej strane alebo jej poskytnuté v súvislosti s plnením tejto zmluvy a/alebo čiastkovej zmluvy bez ohľadu na to, či v hmotnej alebo nehmotnej forme, vyjadrené ústne, písomne alebo v inej forme, a to aj ak takéto informácie nie sú výslovne označené ako dôverné, najmä (ale nie výlučne) obchodné a finančné informácie alebo dáta, technické informácie, výkresy, štúdie a know-how (ďalej len ako „dôverné informácie”). Dôverné informácie by mali byť označené ako dôverné jednoznačným, zreteľným a dobre viditeľným spôsobom.
   2. Dôverné informácie poskytnuté na základe tejto zmluvy a/alebo čiastkovej zmluvy sú, a aj po ich poskytnutí zostanú, výlučným majetkom poskytujúcej strany. Žiadna skutočnosť uvedená v tejto zmluve a/alebo v čiastkovej zmluve, ani žiadne sprístupnenie dôverných informácií poskytujúcou stranou sa nebude chápať ako udelenie povolenia alebo postúpenie akéhokoľvek práva na používanie dôverných informácií poskytnutých prijímajúcej strane iným spôsobom než stanovuje táto zmluva.
   3. Prijímajúca strana je povinná dôverné informácie získané od poskytujúcej strany uchovávať v tajnosti, chrániť ich pred sprístupnením tretím stranám a zaobchádzať s nimi ako s prísne dôvernými. Prijímajúca strana súhlasí s tým, že v prípade poskytnutia dôverných informácií tretej strane zodpovedá za porušenie záväzku mlčanlivosti treťou stranou, akoby tento záväzok porušila sama.
   4. Prijímajúca strana je oprávnená používať poskytnuté dôverné informácie len na účely plnenia tejto zmluvy a/alebo príslušnej čiastkovej zmluvy a nesmie ich použiť na akýkoľvek iný účel bez predchádzajúceho písomného súhlasu poskytujúcej strany.
   5. Prijímajúca strana je povinná zachovávať mlčanlivosť a dôvernosť všetkých dôverných informácií a nesprístupniť dôverné informácie žiadnej tretej strane s výnimkou tých tretích strán, ktoré spolupracujú s prijímajúcou stranou na plnení tejto zmluvy a/alebo príslušnej čiastkovej zmluvy. Takéto tretie strany však musia byť zaviazané povinnosťou mlčanlivosti v písomnej forme minimálne v miere stanovenej v tomto bode 7 tohto článku zmluvy. Prijímajúca strana je povinná bezodkladne informovať poskytujúcu stranu, ak sa dozvie že dôverné informácie boli sprístupnené tretej strane neoprávnene. Pre vylúčenie pochybnosti, prijímajúca strana je oprávnená za podmienok tohto bodu 7 tohto článku zmluvy sprístupniť dôverné informácie tým tretím stranám, ktoré s ňou spolupracujú na plnení tejto zmluvy a/alebo príslušnej čiastkovej zmluvy.
   6. Bez ohľadu na ostatné povinnosti a/alebo záväzky vyplývajúce z tejto zmluvy a/alebo príslušnej čiastkovej zmluvy sa prijímajúca strana zaväzuje, že:
   7. zabezpečí, že povinnosť dôvernosti vyplývajúca z tejto zmluvy bude dodržiavaná všetkými jej pracovníkmi a spolupracujúcimi tretími stranami; spolupracujúca tretia strana a zamestnanci prijímajúcej strany, ktorí budú mať prístup k dôverným informáciám, musia byť prijímajúcou stranou písomne zaviazaní k dodržiavaniu mlčanlivosti o dôverných informáciách aspoň v rovnakom rozsahu a za rovnakých podmienok ako je stanovené v tomto bode 7 tohto článku zmluvy;
   8. sprístupnenie dôverných informácií obmedzí iba na takých zamestnancov, poradcov alebo subdodávateľov, ktorí k nim potrebujú mať prístup z dôvodu plnenia tejto zmluvy a/alebo čiastkovej zmluvy, a zabezpečí, že príslušné osoby budú v plnej miere dodržiavať povinnosti vyplývajúce z tejto zmluvy v takom rozsahu, ako keby boli stranami tejto zmluvy;
   9. nebude rozmnožovať, uchovávať ani šíriť dôverné informácie, ani nedovolí, aby sa dôverné informácie rozmnožovali, uchovávali alebo šírili okrem prípadov, keď sa ich rozmnožovanie, uchovávanie alebo šírenie vyžaduje na plnenie tejto zmluvy a/alebo príslušnej čiastkovej zmluvy;
   10. ochráni obchodné záujmy poskytujúcej strany a prijme rovnaké opatrenia na ochranu dôverných informácií, ktorých uplatňovanie by sa očakávalo od opatrnej a obozretnej osoby v súvislosti s vlastnými obchodnými záujmami a dôvernými informáciami;
   11. zodpovedá poskytujúcej strane za dodržiavanie podmienok uvedených v tomto bode 7 tohto článku zmluvy a v plnej miere odškodní poskytujúcu stranu a zbaví ju zodpovednosti za škody (vrátane poplatkov a výdavkov na právneho zástupcu), ktoré jej vzniknú v dôsledku porušenia týchto podmienok;
   12. v prípadoch určených poskytujúcou stranou je povinná prijať na prenos dôverných informácií vhodné opatrenia na zaistenie ich dôvernosti a bezpečnosti (napr. šifrovanie či inú vhodnú ochranu prenosu informácií);
   13. je povinná prijať primerané opatrenia v oblasti kybernetickej bezpečnosti na ochranu dôverných informácií vo svojich elektronických informačných systémoch, najmä (ale nie výlučne) pred poškodením, stratou, odcudzením, či akýmkoľvek zneužitím;
   14. bezodkladne oznámi poskytujúcej strane akýkoľvek, čo i len potenciálny bezpečnostný incident, únik dát alebo akúkoľvek inú udalosť, v dôsledku ktorých by sa dôverné informácie mohli dostať do sféry neoprávnených osôb.
   15. Povinnosti uvedené v tomto bode 7 tohto článku zmluvy sa nevzťahujú na informácie, ktoré:
4. v čase sprístupnenia sú verejne známe alebo ktoré sa, po zákonnom a oprávnenom sprístupnení, stanú prístupné verejnosti inak ako porušením tejto zmluvy, alebo
5. prijímajúca strana nezávisle vytvorila alebo získala inak ako porušením tejto zmluvy, alebo
6. prijímajúca strana kedykoľvek oprávnene získala od tretej strany bez obmedzenia v súvislosti s ich zverejnením alebo použitím, alebo
7. prijímajúca strana je povinná sprístupniť podľa všeobecne záväzného právneho predpisu alebo na základe rozhodnutia súdu, orgánu činného v trestnom konaní alebo orgánu štátnej správy, vydaného v súlade so všeobecne záväznými právnymi predpismi, za predpokladu, že prijímajúca strana informovala poskytujúcu stranu o takomto povinnom sprístupnení informácií ihneď po tom, ako sa dozvedela o tejto právnej povinnosti sprístupniť informácie, alebo
8. poskytujúca strana písomne udelila prijímajúcej strane výslovný súhlas na ich sprístupnenie.
   1. Zmluvné strany ďalej berú na vedomie a súhlasia, že:
9. povinnosti uvedené v tomto bode 7 tohto článku zmluvy sú primerané a nevyhnutné na ochranu oprávnených obchodných, podnikateľských a technických záujmov poskytujúcej strany a zánik týchto povinností nebude mať vplyv na akékoľvek práva, ktoré poskytujúca strana môže mať v súvislosti s dôvernými informáciami podľa príslušných právnych predpisov o duševnom vlastníctve;
10. porušenie povinností, ktoré sa uvádzajú v tomto bode 7 tohto článku zmluvy, prijímajúcou stranou môže poskytujúcej strane spôsobiť vážnu škodu a náhrada škody môže byť nedostatočná na to, aby predstavovala primeraný opravný prostriedok, a preto súhlasia, že majú právo (okrem všetkých ostatných práv náležiacich poskytujúcej strane podľa platných právnych predpisov alebo podľa tejto zmluvy vrátane peňažného odškodnenia) na získanie predbežného opatrenia alebo záväzného súdneho príkazu na zamedzenie porušenia povinností podľa tejto zmluvy;
11. prijatím dôverných informácií od poskytujúcej strany prijímajúca strana nezískava žiadne vlastnícke právo alebo iné právo k poskytnutým dôverným informáciám alebo v súvislosti s nimi.
    1. Týmto bodom 7 tohto článku zmluvy nie sú dotknuté zákonné povinnosti zmluvných strán týkajúcich sa archivácie dôverných informácií v súlade s platnými právnymi predpismi.
    2. Povinnosti zmluvných strán uvedené v tomto bode 7 tohto článku zmluvy zostávajú v platnosti 10 rokov po skončení platnosti tejto zmluvy z akéhokoľvek dôvodu alebo 10 rokov po splnení predmetu príslušnej čiastkovej zmluvy podľa toho, čo nastane neskôr.
12. **Uplatňovanie práv**

Zmluvné strany sa dohodli a berú na vedomie, že neuplatnenie akýchkoľvek práv ktoroukoľvek zmluvnou stranou sa nepovažuje za vzdanie sa takýchto práv, ani čiastočné uplatnenie akéhokoľvek práva nezabráni ďalšiemu uplatneniu týchto práv.

# Zoznam príloh:

Neoddeliteľnou súčasťou zmluvy sú jej nasledovné prílohy:

|  |  |
| --- | --- |
| Príloha 1 | Technicko–dodacie podmienky Guľové uzávery pre vysokotlakové plynovody DN 300 – DN 1400 spoločnosti eustream, a.s. |
| Príloha 2 | Technicko–dodacie podmienky Pohony na guľové uzávery pre vysokotlakové plynovody DN 300 – DN 1400 spoločnosti eustream, a.s. |
| Príloha 3 | Elektronický dopyt a elektronická aukcia |

|  |  |
| --- | --- |
| V Bratislave dňa ....................... | V ....................... dňa ............... |
| Kupujúci: | Predávajúci: |
| ......................................................... | ......................................................... |
|  |  |
| ......................................................... |  |